Από μόνιμες αναπηρίες κινδυνεύουν μετά τη βαριά Covid-19 γυναίκες μέσης ηλικίας με υποκείμενο νόσημα - Iatropedia\n23 Οκτωβρίου 2021 | 12:45\nΔραματικές είναι οι επιπτώσεις που αντιμετωπίζουν ασθενείς που έχουν νοσήσει σοβαρά και έχουν νοσηλευθεί από τη νόσο Covid-19, μετά την αποθεραπεία τους. Νεότερη μελέτη αποκαλύπτει ότι περισσότερο κινδυνεύουν με αναπηρίες και δραστική αλλαγή του τρόπου ζωής, οι γυναίκες μέσης ηλικίες που πάσχουν από δύο ή και περισσότερα υποκείμενα νοσήματα.\nΠολυκεντρική μελέτη στο Ηνωμένο Βασίλειο* μελέτησε 1077 ασθενείς άνω των 18 ετών που νοσηλεύτηκαν σε νοσοκομεία (μεταξύ Μαρτίου και Νοεμβρίου του 2020) λόγω COVID-19 και οι οποίοι αξιολογήθηκαν σε διάστημα δύο έως επτά μηνών μετά την έξοδό τους από το νοσοκομείο.\nΑποδείχθηκε ότι οι παράγοντες που σχετίστηκαν με χειρότερη ανάκαμψη από τη νόσο μετά τη νοσηλεία ήταν το γυναικείο φύλο, η μέση ηλικία (40-59 έτη) και η παρουσία δύο ή περισσότερων συννοσηροτήτων.\nΟι 2 στους 10 αναγκάστηκαν ακόμη και να αλλάξουν δουλειά\nΑπό το σύνολο των συμμετεχόντων, μάλιστα, μεγαλύτερη επιβάρυνση είχαν όσοι είχαν νοσήσει πιο σοβαρά. Από τη μελέτη προέκυψαν τέσσερις διαφορετικοί φαινότυποι σε σχέση με τη βαρύτητα της επιβάρυνσης της σωματικής και ψυχικής υγείας, μετά την ανάρρωση:\nΟι επιστήμονες κατέληξαν στα συμπεράσματά τους, πως στην κλινική πράξη απαιτείται μια στενή προσέγγιση των ασθενών με COVID-19 στηριζόμενη στη συνεργασία πολλών ιατρικών ειδικοτήτων, η οποία μάλιστα θα πρέπει να ξεκινά κατά την οξεία φάση της νόσου. Επιπλέον απαιτείται η ευρεία πρόσβαση των ασθενών στα post COVID-19 ιατρεία, η δυνατότητα διαστρωμάτωσης της περίθαλψης και της αποκατάστασης, ενώ η πρόληψη παίζει καθοριστικό ρόλο στην αποφυγή των σωματικών και ψυχικών επιπτώσεων της COVID-19.\n*Στα παραπάνω συμπεράσματα κατέληξαν οι ερευνητές της μελέτης PHOSP-COVID (Post-hospitalization COVID-19 study), που δημοσιεύτηκε στο έγκριτο περιοδικό Lancet Respiratory Medicine. Τα αποτελέσματα της μελέτης ανέλυσαν οι Ιατροί της Θεραπευτικής Κλινικής Ελένη Κορομπόκη και Θάνος Δημόπουλος (Πρύτανης ΕΚΠΑ)\nTags: POST COVID-19, ΚΟΡΟΝΟΙΟΣ


Απαλλαγείτε από ανεπιθύμητα σωσίβια και αποκτήστε τέλεια γράμμωση χωρίς κόπο με τις κορυφαίες ζώνες αδυνατίσματος που θα σας απαλλάξουν από το περιττό λίπος στην άνεση του σπιτιού σας, με παραλαβή από το "Idea Hellas" στη Νέα Ιωνία και δυνατότητα πανελλαδικής αποστολής στο χώρο σας!\nΤο Deal ισχύει έως 31 Ιουλίου 2014 (για παραλαβή από το κατάστημα).\n- Κουπόνι των 8,5€: μία (1) ζώνη αδυνατίσματος ''Sauna Belt'' ή\n- Κουπόνι των 16,9€: μία (1) ζώνη αδυνατίσματος ''Vibratone'' ή\n- Κουπόνι των 21€: μία (1) ζώνη αδυνατίσματος ''Sauna Belt'' και μία (1) ζώνη αδυνατίσματος ''Vibratone''.\nΔυνατότητα πανελλαδικής αποστολής με 3€(εώς και ανά 2 κουπόνια) που επιλέγετε κατά την διαδικασία αγοράς του κουπονιού σας. Επιλέγοντας τα έξοδα αποστολής, συμπληρώνετε την φόρμα με όλα τα απαραίτητα στοιχεία για την αυτόματη παραγγελία του προϊόντος από το ideahellas.gr. Η αγορά αποτελεί σε αυτή την περίπτωση και αυτόματη παραγγελία του προϊόντος.


Έγινε το πρώτο βήμα για τον Federer (vid)\nΔευτέρα, 12 Μαρτίου 2018 01:18\tTennisnews Team\nO Roger Federer ολοκλήρωσε κάτι που είχε ξεκινήσει από χθες, κερδίζοντας με 2-0 σετ τον Federico Delbonis στην πρεμιέρα του στο Indian Wells, για να κάνει το πρώτο βήμα για την υπεράσπιση του τίτλου του στην έρημο της Καλιφόρνια, αλλά και για την παραμονή του στο Νο. 1 της παγκόσμιας κατάταξης.\nΗ πρώτη νίκη στο BNP Paribas Open του 2018 είναι γεγονός για τον Roger Federer, που επικράτησε του Federico Delbonis με 6-3, 7-6 (6), σε μια αναμέτρηση που ξεκίνησε χθες, αλλά ολοκληρώθηκε σήμερα, εξαιτίας της βροχόπτωσης στο Indian Wells.\nO Ελβετός μαέστρος δεν έχασε καμιά φορά το σερβίς του και ένα break του ήταν αρκετό, για να πάρει τη νίκη, σε έναν αγώνα πάντως που συνολικά δεν έβγαλε τον καλύτερό του εαυτό στην επιφάνεια.\nΣτο 1ο σετ ευτύχισε να κάνει γρήγορο break και να "ξεφύγει" με 4-1, για να υπερασπιστεί το σερβίς του ως το τέλος, παρόλο που επέστρεψε από το 15-40 και έσβησε 2 break points στο 9ο game, όταν έκανε το 6-3.\nΣτο 2ο σετ, που από το 2-2 και έπειτα έγινε σήμερα, ο Delbonis φάνηκε ακόμα πιο απειλητικός. Ο Αργεντινός δεν απειλήθηκε με break point σε αυτό το σετ και απείλησε σε κάποια σημεία το σερβίς του Ελβετού. Στο 6ο game είχε την ευκαιρία να φτάσει στο break, όμως ο Roger έσβησε ένα break point και ισοφάρισε σε 3-3, ενώ στο 12ο game, όταν ο Ελβετός σέρβιρε για την παραμονή του στο σετ, ο Delbonis πλησίασε 2 φορές στους 2 πόντους από το game.\nΤελικά ο Federer έστειλε το σετ στο tie-break και εκεί είχαμε μια συναρπαστική εξέλιξη, αφού πρώτα ο Ελβετός ήταν αυτός που είχε προβάδισμα με 3-0 και με 5-2, όμως ο Αργεντινός επέστρεψε και με 4 κερδισμένους πόντους στη σειρά έφτασε στο υπέρ του 6-5 και στο πρώτο του set point. Δεν αξιοποίησε καθόλου το σερβίς του ωστόσο και με 2 mini-break o Federer βρέθηκε ξανά μπροστά, με 7-6. Πιέζοντας με το σερβίς του τον αντίπαλό του, ο "Βασιλιάς" υλοποίησε το πρώτο του match point και "κλείδωσε" τη νίκη σε 1 ώρα και 41 λεπτά.\nΟ Federer παρέμεινε αήττητος στο 2018, βελτιώνοντας το ρεκόρ του στο 13-0. Χρειάζεται άλλες 3 νίκες για να προκριθεί στα ημιτελικά του Indian Wells Masters και να εξασφαλίσει την παραμονή του στο Νο. 1 της παγκόσμιας κατάταξης.\nΣτον 3ο γύρο, ο κάτοχος 20 Grand Slam τίτλων θα αντιμετωπίσει τον φορμαρισμένο Filip Krajinovic από τη Ρωσία, που κέρδισε από χθες τον Mitchell Krueger με το εμφατικό 6-2, 6-2.


Τελευταία μέρα Art Garden Festival Ναύπακτος - | AgrinioTimes\nΑρχική » Άλλες Ειδήσεις » Τελευταία μέρα Art Garden Festival Ναύπακτος\nΤελευταία μέρα Art Garden Festival Ναύπακτος\nΜετά από δύο μέρες γεμάτες τέχνη και μουσική που γέμισαν τον κήπο του Ξενία, ζωντάνεψαν τον εσωτερικό χώρο του πλημμυρίζοντας τον χρώμα και ήχους , και ξύπνησαν αναμνήσεις στο κοινό της Ναυπάκτου, το Art Garden Festival σας περιμένει σήμερα Τετάρτη, τελευταία μέρα διεξαγωγής, να δείτε την έκθεση, να συνομιλήσετε με τους καλλιτέχνες και να απολαύσετε μια μοναδική συναυλία με την Βασιλική Παπαϊωάννου.\nΖωγραφική: Ελευθερία Καμπουρίδου, Αντιγόνη Κέστου, Κωνσταντίνα Κοντογιάννη, Κατερίνα Μουσιού, Ζέτα Μπαλή, Νίκος Ντότσικας, Μιχάλης Παπαδογιώργος, Δημήτρης Παπαδούλας , Φωτεινή Πολύχρονου, Μαρία Σατλάνη , Σοφία Σιδηροπούλου, Γεράσιμος Χαλατζούκας\nΜικτή Τεχνική: Γιάννης Κούτρας, Αγγελική Λόη , Βασίλης Λουκόπουλος, Παπαχρήστου Βασιλικής\nΚολαζ: Άννα Δημητρίου , Νικηφόρος Μακκός, Άντζυ Παπαχριστοδούλου, Σταυρούλα Πολονύφη\nΚομιξ: Γιώργος Μελισσαρόπουλος, Κυριάκος Σφακιανάκης\nVideo art: Γιώργος Ντάλης\nInstallation: Δήμητρα Καραχασάνη\nFlip Book Art: Γεωργία Δαμιανου\nΕνδυματολογία-Σκηνικά Θεάτρου: Σταυρούλα Σαρηγιάννη, Σοφία Σιδηροπούλου\nDj set: Θανάσης Καρανίκας\nH συνθέτης – performer Βασιλική Παπαϊωάννου, έρχεται στο Art Garden Festival της Ναυπάκτου, για να παρουσιάσει τις μουσικές «εξομολογήσεις» της…. Μας προσκαλεί στο Confessions Live IIΙ, ένα εξομολογητικό, ακουστικό live, με original τραγούδια από το υλικό του επικείμενου προσωπικού άλμπουμ της, αλλά και αναφορές σε indie, rock, jazz, funk, blues.


Σειρά Jesus (1999) online με ελληνικους υποτιτλους Δράμα Greek subtitles\nΠροστέθηκε: 2016-04-30 17:41\nσειρά Jesus (1999) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη σειρά Jesus (1999) με υπότιτλους σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις σειρές με υπότιτλους δωρεάν με καλή εικόνα και ήχο. Σε περίπτωση που η σειρά σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της σειράς Jesus (1999) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την σειρά που επιθυμείτε πληκτρολογώντας το όνομα στην αναζήτηση, για παράδειγμα Jesus (1999) greek sub. Σε περίπτωση μη ευρέσεως της σειράς που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε σειρά και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την σειρά Jesus (1999) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας! tenies-online.club\n6.0 2688 IMDB\n1.8 14 tenies-online\nΣειρά Jesus (1999) online με ελληνικους υποτιτλους Μια τηλεταινία-σειρά σχετικά με τη ζωή το έργο και το Θάνατο του Ιησού μέσα από τη Βίβλο.\nΠρώτη προβολή: 14 May 2000 (USA)\nΠατώντας το κουμπί Subscribe θα λάβετε ειδοποίηση όταν ανανεωθεί η Ταινία/Σειρά που έχετε εγγραφεί. Jesus (1999)\nταινιa Jesus (1999) online με ελληνικους υποτιτλους greek subs\n1 stylvihos 17\nΑγαπητοί επισκέπτες προσθέστε σχόλια σχετικά με την ταινία Jesus (1999)


COVID-19: Τέλος η υποχρεωτική χρήση μάσκας στους εξωτερικούς χώρους και η απαγόρευση κυκλοφορίας τη νύχτα - Soknews\nΌλα τα νέα μέτρα που ανακοινώθηκαν 23.6.2021\nΤι ισχύει για την χρήση μάσκας από αύριο Πέμπτη 24 Ιουνίου 2021 στις 05:00 το πρωί\nΔιατήρηση της υποχρεωτικής χρήσης μάσκας σε εσωτερικούς χώρους χωρίς εξαιρέσεις\nΔυνατότητα κυκλοφορίας σε εξωτερικούς χώρους χωρίς μάσκα, εφόσον δεν υπάρχουν συγχρωτισμοί και συνωστισμοί\nΤα ακόλουθα μέτρα ισχύουν από την Δευτέρα 28 Ιουνίου 2021 στις 05:00 το πρωί.\nΗ άρση του μέτρου του περιορισμού της νυχτερινής κυκλοφορίας\nΑλλάζει το πρωτόκολλο στην εστίαση, με αύξηση του ανώτατου ορίου παρουσίας μέχρι 10 άτομα ανά τραπέζι\nΕνημέρωση διαπιστευμένων συντακτών από τον Υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά, την Καθηγήτρια Παιδιατρικής Λοιμωξιολογίας Βάνα Παπαευαγγέλου και τον Επίκουρο Καθηγητή Επιδημιολογίας Γκίκα Μαγιορκίνη (23/06/2021)\n«Β. ΠΑΠΑΕΥΑΓΓΕΛΟΥ: Ευχαριστώ πολύ. Καλησπέρα σας. Ο ΕΟΔΥ ανακοίνωσε σήμερα 520 νέα κρούσματα κορονοϊού στην χώρα μας, ενώ ο αριθμός των ασθενών που νοσηλεύονται σήμερα διασωληνωμένοι ανέρχεται σε 271. Κατά την διάρκεια των τελευταίων 24 ωρών, 14 συνάνθρωποι μας έχασαν την ζωή τους. Αναφορικά με την κατανομή των νέων κρουσμάτων του κορονοϊού, σημειώνουμε 225 νέα κρούσματα στην Αττική και 41 στην Θεσσαλονίκη.\nΗ βελτίωση της επιδημιολογικής εικόνας της χώρας είναι σαφής και ιδιαίτερα ευχάριστη. Ο μέσος κυλιόμενος των τελευταίων επτά ημερών μειώθηκε ακόμα παραπάνω, κατά 35% περίπου αυτή την εβδομάδα και έτσι, σήμερα πια καταγράφονται κατά μέσο όρο λιγότερα από 400 νέα κρούσματα την ημέρα.\nΕίναι σημαντικό να παρατηρήσουμε ότι η διάμεση ηλικία των νέων κρουσμάτων μειώθηκε σημαντικά στα 32 έτη. Αυτό οφείλεται κατά κύριο λόγο στην αυξημένη κινητικότητα των νέων μας, που μόλις πρόσφατα άρχισαν να εμβολιάζονται και άρχισαν τις καλοκαιρινές τους διακοπές.\nΈτσι, βλέπουμε σε κάποιες τουριστικές περιοχές να εμφανίζεται μία διάμεση ηλικία των νέων κρουσμάτων μόλις στα 21, 22 ή και 24 έτη. Ο αριθμός των τεστ που διενεργούνται σε δομές υγείας έχει μειωθεί στις 31.000 τεστ ανά μέρα, ενώ ταυτόχρονα μειώθηκε ο δείκτης θετικότητας στη χώρα μας στο 1,3%. Μάλιστα, στους στοχευμένους ελέγχους που διενεργούνται από τις κινητές μονάδες του ΕΟΔΥ σε περιοχές που απασχολούν, η θετικότητα είναι κάτω από 1%.\nΠαράλληλα, συνεχίζεται ο προσυμπτωματικός έλεγχος μέσω των αυτοδιαγνωστικών τεστ. Όλοι μας έχουν πλέον συνειδητοποιήσει ότι τα self-tests έχουν συμβάλλει σημαντικά, σε συνδυασμό με το μαζικό εμβολιασμό του πληθυσμού, στον έλεγχο του τρίτου κύματος. Ας σημειωθεί ότι μέχρι σήμερα έχουν δηλωθεί στην ειδική πλατφόρμα περισσότερα από 22 εκατομμύρια τεστ.\nΟ αριθμός των ενεργών κρουσμάτων στη χώρα μας μειώθηκε στους 4.100 ασθενείς και οι περισσότερες Περιφερειακές Ενότητες της χώρας μας είναι είτε πράσινες είτε κίτρινες. Απασχολούν, όμως, κάποιες περιοχές με ιδιαίτερα χαμηλή εμβολιαστική κάλυψη, στις οποίες αναφερθήκαμε και σε προηγούμενη ενημέρωση.\nΣτις περιοχές αυτές υπάρχει κίνδυνος σημαντικής αύξησης των κρουσμάτων, ενόψει της αυξημένης κινητικότητας του πληθυσμού λόγω των επερχόμενων καλοκαιρινών διακοπών, καθώς επίσης και διασπορά μεταλλαγμένων στελεχών του ιού με αυξημένη μεταδοτικότητα, που θα οδηγήσει σε ένα ιδιαίτερα αυξημένο επιδημιολογικό φορτίο.\nΟ αριθμός των νοσηλευόμενων λόγω κορονοϊού στα Νοσοκομεία μας ασθενών ανέρχεται σε 1.000, ενώ ο μέσος όρος εισαγωγών του επταημέρου σε όλη τη χώρα μειώθηκε σε 58 ασθενείς ανά ημέρα.\nΟ εμβολιασμός σημαντικού ποσοστού των συνανθρώπων μας μεγάλης ηλικίας, έχει σαν αποτέλεσμα σήμερα 1 στους 3 νοσηλευόμενους να αφορά σε νεότερους συνανθρώπους μας, ηλικίας 25-55 ετών.\nΒλέπουμε, λοιπόν, ότι κατά τη διάρκεια των τελευταίων εβδομάδων, η πανδημία αλλάζει σιγά σιγά πρόσωπο και σήμερα η νόσος αφορά κυρίως σε άτομα νεότερης ηλικίας που παραμένουν στο σπίτι, έναντι των νοσηλευόμενων συμπολιτών μεγαλύτερης ηλικίας που είχαμε τους προηγούμενους μήνες.\nΟ αριθμός των νέων ασθενών που χρήζουν διασωλήνωσης μειώνεται καθημερινά, καθώς και ο αριθμός των συνανθρώπων μας που χάνουν τη ζωή τους λόγω κορονοϊού.\nΟι προβλέψεις που βασίζονται στο Rt, που σήμερα είναι στο 0,81 στην επικράτεια, είναι ευοίωνες, με περίπου 40 νέες διασωληνώσεις συνολικά και λιγότερους από 10 θανάτους την ημέρα κατά τη διάρκεια της επόμενης εβδομάδας.\nΑναφορικά με τους θανάτους, βλέπουμε μία σημαντική μείωση στην ηλικιακή ομάδα των άνω των 75 ετών, ενώ ακόμα δεν έχουν μειωθεί ικανοποιητικά οι απώλειες συνανθρώπων μας ηλικίας 65-74 ετών.\nΈμφαση δίνεται, λοιπόν, και πάλι στην πρόσκληση όλων των συνανθρώπων μας ηλικίας άνω των 50 ετών να προσέλθουν να εμβολιαστούν άμεσα.\nΓνωρίζουμε πολύ καλά πια, ότι σημαντικότερος παράγοντας κινδύνου να νοσήσει κάποιος βαριά ή ακόμα και να χάσει την ζωή του από κορονοϊό, είναι η μεγάλη ηλικία.\nΕίναι κρίμα σήμερα, έξι μήνες μετά την έναρξη του εμβολιασμού στην χώρα μας και μετά από δισεκατομμύρια δόσεις εμβολίων που έχουν χορηγηθεί σε όλο τον κόσμο, να βλέπουμε ανεμβολίαστους συνανθρώπους μας να κινδυνεύουν.\nΚαθώς βελτιώνεται η επιδημιολογική εικόνα και αυξάνει η εμβολιαστική κάλυψη του πληθυσμού, η ζωή μας επιστρέφει στην κανονικότητα και ιδιαίτερα απελευθερώνονται δραστηριότητες που δεν αφήνουν επιδημιολογικό αποτύπωμα. Δηλαδή, δεν επιβαρύνουν τη διασπορά του ιού στην κοινότητα.\nΠαράλληλα, με την εξέλιξη του εμβολιαστικού προγράμματος ξεκίνησαν και οι εισηγήσεις μας αναφορά με την διαφοροποίηση των πλήρως εμβολιασμένων συνανθρώπων μας.\nΈτσι, για παράδειγμα σήμερα αποδεχθήκαμε την εξαίρεση των πλήρως εμβολιασμένων εργαζόμενων από την υποχρέωση του εβδομαδιαίου αυτοδιαγνωστικού ελέγχου.\nΗ Επιτροπή Εμπειρογνωμόνων συζήτησε σήμερα επί μακρόν την υποχρεωτική χρήση της μάσκας σε εξωτερικούς χώρους. Οι υψηλές θερμοκρασίες αυτών των τελευταίων ημερών σε όλη την χώρα, σαφώς δυσκολεύει την χρήση μάσκας. Η Επιτροπή μας εξέτασε τα επιδημιολογική δεδομένα της επικράτειας, το επίπεδο εμβολιαστικής κάλυψης του πληθυσμού, ενώ συνυπολόγισε και την κυκλοφορία των μεταλλαγμένων στελεχών του ιού με μεγαλύτερη μεταδοτικότητα, στα οποία θα αναφερθεί στην συνέχεια ο Καθηγητής κύριος Μαγιορκίνης.\nΗ Επιτροπή μας εισηγήθηκε την διατήρηση της υποχρεωτικής χρήσης μάσκας σε όλους τους δημόσιους εσωτερικούς χώρους, χωρίς εξαιρέσεις, αλλά και στους εξωτερικούς χώρους, όπου υπάρχει συγχρωτισμός.\nΗ Επιτροπή μας πιστεύει ότι η χρήση της μάσκας αποτελεί το σημαντικότερο μέτρο ατομικής προστασίας μας έναντι του κορονοϊού. Σε καμία περίπτωση δεν θα θέλαμε να δοθεί το μήνυμα ότι πετάμε τις μάσκες. Η κοινή λογική και η εμπειρία τόσων μηνών, μας έχει δείξει πότε και πού μπορούμε να βγάλουμε την μάσκα με ασφάλεια, αλλά και σε ποιες συνθήκες η χρήσης της μάσκας παραμένει απαραίτητη.\nΣυμπερασματικά, λοιπόν, η επιδημιολογική εικόνα συνολικά είναι πολύ ικανοποιητική. Προχωράμε κάνοντας σχέδια για το καλοκαίρι, συμμετέχοντας σε περισσότερες δραστηριότητες, με στόχο να ξεκουραστούμε από αυτόν τον δύσκολο χειμώνα που όλοι βιώσαμε.\nΌσο, όμως, ακόμα ο ιός κυκλοφορεί ανάμεσά μας και η πανδημία δεν έχει τελειώσει δεν μπορούμε να ξενοιάσουμε. Ο κατά το δυνατόν άμεσος εμβολιασμός όλων των ανεμβολίαστων συμπολιτών μας επείγει και θα συμβάλλει όχι μόνο στην ατομική προστασία του καθενός μας, αλλά και στη δημιουργία της απαραίτητης ασπίδας προστασίας έναντι της διασποράς του ιού και των επικίνδυνων μεταλλαγμένων στελεχών.\nΕίναι σαφές ότι όσο κυκλοφορεί ο ιός, αυξάνονται οι πιθανότητες δημιουργίας νέων μεταλλάξεων. Στόχος, λοιπόν, όλων μας, είναι να αποφύγουμε να νοσήσουμε προσερχόμενοι για εμβολιασμό και τηρώντας τα μέτρα ατομικής προστασίας.\nΕυχαριστώ πολύ και θα είμαι στη διάθεσή σας για ερωτήσεις.\nΓΚ. ΜΑΓΙΟΡΚΙΝΗΣ: Καλησπέρα και από εμένα. Θα δούμε λιγάκι τα στοιχεία στον κόσμο. Μέχρι σήμερα έχουν καταγραφεί περίπου 180 εκατομμύρια μολύνσεις και σχεδόν 3,9 εκατομμύρια θάνατοι με τη νόσο COVID-19 σε παγκόσμια κλίμακα.\nΟ ρυθμός των νέων διαγνώσεων υποχωρεί πάλι και αυτή την εβδομάδα κατά 5%, σε περίπου 360.000 ανά ημέρα, και ο ρυθμός των θανάτων υποχωρεί επίσης, σε περίπου 9.000 ανά ημέρα.\nΗ επιδημία, ωστόσο, στην Ευρώπη, την τελευταία εβδομάδα δείχνει συνολικά σταθεροποίηση στις διαγνώσεις και 7% μείωση στους θανάτους μεσοσταθμικά.\nΠιο συγκεκριμένα, ο ρυθμός των νέων διαγνώσεων παραμένει στο επίπεδο των 40.000 διαγνώσεων ανά ημέρα, ενώ ο ρυθμός των θανάτων μειώθηκε σε περίπου 800 ανά ημέρα.\nΑπό τις 47 ευρωπαϊκές χώρες, οι 33 έδειξαν βελτίωση της επιδημιολογικής κατάστασης. Ωστόσο, σημαντική επιδείνωση παρουσιάζει το Ηνωμένο Βασίλειο, η Πορτογαλία και η Ρωσία.\nΣτην Ελλάδα, με βάση τα στοιχεία που δημοσιεύει ο ΕΟΔΥ, την τελευταία εβδομάδα ο συνολικός αριθμός των διαγνώσεων στην επικράτεια συνεχίζει να συρρικνώνεται. Το ίδιο και η πίεση στο σύστημα Υγείας.\nΟ αριθμός των ατόμων σε παρακολούθηση στις Μονάδες Εντατικής Θεραπείας εντός της τελευταίας εβδομάδας, μειώθηκε κατά 17% επί του συνόλου των ασθενών που βρίσκονται στις ΜΕΘ.\nΟ αριθμός των νέων εισαγωγών με τη νόσο υποχωρεί σε λιγότερες από 70 ανά μέρα, ενώ το ισοζύγιο εισιτηρίων-εξιτηρίων παραμένει μικρότερο της μονάδας.\nΟ αριθμός των διαγνώσεων σε σχέση με την προηγούμενη εβδομάδα συρρικνώθηκε περαιτέρω, καθότι καταγράφηκαν 40% λιγότερες διαγνώσεις από ό,τι την προηγούμενη εβδομάδα, υποχωρώντας σε λιγότερες από 400-500 διαγνώσεις ανά ημέρα μεσοσταθμικά, καθώς και ο αριθμός των συμπολιτών μας που καταλήγουν με τη νόσο μειώθηκε κατά 9%, σε περίπου 18 ανά ημέρα.\nΣχεδόν 23 εκατομμύρια δηλώσεις έχουν περάσει στην ηλεκτρονική πλατφόρμα. Το σύνολο των θετικών που έχουν επιβεβαιωθεί στον έλεγχο από επαγγελματία υγείας μέχρι χθες το βράδυ, ήταν σχεδόν 35.000.\nΘα ήθελα να σταθώ λιγάκι στην έλευση του μεταλλαγμένου στελέχους Δέλτα, το οποίο έχει σχετιστεί πλέον σε αρκετές χώρες με αύξηση του αριθμού κρουσμάτων COVID-19.\nΠιο συγκεκριμένα, το στέλεχος Δέλτα συνδέθηκε αρχικά με την εκρηκτική αύξηση της επιδημίας στην Ινδία και στη συνέχεια συνδέθηκε με την επιδημική αύξηση στο Ηνωμένο Βασίλειο εντός των τελευταίων 2-3 εβδομάδων, την αύξηση των κρουσμάτων στην Πορτογαλία τις τελευταίες 10 ημέρες, αλλά και με τον μεγαλύτερο αριθμό κρουσμάτων που έχουν καταγραφεί στο Ισραήλ από τον Απρίλιο.\nΟι λοιμώξεις αυτές αφορούν κατά κύριο λόγο μη εμβολιασμένους και κυρίως νέους που έχουν πιο έντονες κοινωνικές δραστηριότητες. Το στέλεχος φαίνεται να έχει αυξημένη διεισδυτικότητα ως αποτέλεσμα αυξημένης μεταδοτικότητας, αλλά και διαφυγής από ανοσολογική απόκριση στα παλαιότερα στελέχη.\nΤο ιδιαίτερο χαρακτηριστικό αυτού του μεταλλαγμένου στελέχους είναι ότι σε αντίθεση με τα στελέχη Alpha, Beta και Gamma όσον αφορά τις μεταλλάξεις που φέρει, δεν έχει σημαντική αλληλοεπικάλυψη με τα υπόλοιπα variants of concern.\nΔεν φέρει ούτε τη μετάλλαξη N501Υ, ούτε τη μετάλλαξη E484Κ. Αυτό δείχνει ότι ο ιός στο στέλεχος Δέλτα βρήκε μια εναλλακτική οδό εξέλιξης, μια οδό που δεν έχει ακολουθηθεί από τα άλλα variants of concern και δείχνει έτσι το εξελικτικό τοπίο στο οποίο μπορεί να κινηθεί ότι είναι αρκετά ευρύ.\nΣε κάθε περίπτωση, οι υπάρχουσες μελέτες δείχνουν ότι η καλύτερη αντιμετώπιση του στελέχους Δέλτα θα επιτευχθεί μέσω αύξησης της πλήρους εμβολιαστικής κάλυψης.\nΘα πρέπει λοιπόν να επισπεύσουμε το ραντεβού μας με το εμβόλιο και να συνεχίσουμε να είμαστε προσεκτικοί στην τήρηση των ατομικών μέτρων υγιεινής προστασίας.\nΝ. ΧΑΡΔΑΛΙΑΣ: Καλησπέρα σας και από την Πολιτική Προστασία. Η συνολική επιδημιολογική εικόνα της χώρας εξακολουθεί να βελτιώνεται, όπως δείχνουν και οι σχετικοί, δείκτες ενώ και ο εμβολιασμός προχωρά. Γεγονός που δημιουργεί τις αναγκαίες προϋποθέσεις ώστε να προχωρήσουμε στην περαιτέρω άρση πρόσθετων περιοριστικών μέτρων.\nΤα ακόλουθα μέτρα που θα σας ανακοινώσω θα ξεκινήσουν να ισχύουν από την Δευτέρα 28 Ιουνίου στις 05:00 το πρωί.\nΚαι ότι για όσο η πανδημία συνεχίζεται, παραμένουμε προσεκτικοί και εξακολουθούμε να εφαρμόζουμε τα υγειονομικά μέτρα και πρωτόκολλα. Σας ευχαριστώ.\nΧ. ΜΑΝΟΥΣΑΚΗ: Ακούσαμε το σκεπτικό για το πώς σιγά σιγά φεύγουν από τη ζωή μας οι μάσκες σε εξωτερικούς χώρους. Θέλω, κυρία Παπαευαγγέλου, να μου πείτε αν έχει ξεκινήσει η κουβέντα τι γίνεται με τους εσωτερικούς χώρους, πότε δηλαδή θα μπορούμε να μιλάμε για τη μη χρήση μάσκας σε εσωτερικούς χώρους, αν αυτό θα αφορά πλήρως εμβολιασμένους και ποια είναι και τα δεδομένα που θα λάβουμε υπόψιν, αν πρόκειται να το δούμε μέσα στο διάστημα το επόμενο, μέσα στο καλοκαίρι. Ευχαριστώ.\nΒ. ΠΑΠΑΕΥΑΓΓΕΛΟΥ: Δεν έχει ξεκινήσει η κουβέντα για να σταματήσουμε να φοράμε τη μάσκα στους εσωτερικούς χώρους, ξέρουμε ότι η μεταδοτικότητα του ιού σε κλειστούς χώρους είναι πολύ μεγαλύτερη σε σχέση με τους εξωτερικούς χώρους, αυτό είναι το ένα δεδομένο.\nΤο δεύτερο δεδομένο, προφανώς δε μιλάμε για μέσα στο σπίτι μας, μιλάμε για δημόσιους εσωτερικούς χώρους, γιατί σε ένα σπίτι προφανώς δεν χρειάζεται να φοράς μάσκα ή και σε ένα γραφείο ακόμα, όταν δεν έχεις επαφή με το κοινό, εφόσον στο γραφείο είναι 2 ή 3 υπάλληλοι, οι οποίοι είναι όλοι εμβολιασμένοι και εκεί θα μπορούσε δυνητικά να συζητηθεί να μη φορούν μάσκα.\nΌμως, όπως είπα, η μεταδοτικότητα στους εσωτερικούς χώρους είναι σημαντικά μεγαλύτερη, και συνεπώς, η κουβέντα αυτή δεν έχει ξεκινήσει. Και βέβαια, νομίζω όλοι καταλαβαίνουμε ότι η πορεία της πανδημίας είναι αυτή που θα μας δείξει το δρόμο, και ενδέχεται, και στους εξωτερικούς χώρους το χειμώνα, να ξανασυζητήσουμε για τη χρήση της μάσκας.\nΆρα, τη μάσκα μας την έχουμε πάντα μαζί μας, μαζί με το πορτοφόλι μας, τα κλειδιά μας και το κινητό μας και δεν την ξεχνάμε.\nΔ. ΒΛΕΠΑΚΗ: Ήθελα να ρωτήσω αν είμαστε ικανοποιημένοι από το κλείσιμο των ραντεβού πρώτων δόσεων για τις επόμενες ημέρες ή αν παρατηρείτε κάποια μικρή ύφεση λόγω καλοκαιριού. Επίσης, θα ήθελα να ρωτήσω τον κύριο Χαρδαλιά, τι συμβαίνει σε αυτές τις 4 περιοχές στις οποίες είπατε ότι, ανάμεσα σε όλα, ότι μπορεί να υπάρχουν και κάποιες συρροές; Και τέλος, τον κύριο Κοντοζαμάνη, αν έχετε καταλήξει για τη διανομή των self-test στην Αττική συγκεκριμένα;\nΒ. ΚΟΝΤΟΖΑΜΑΝΗΣ: Υπήρξε μία απόφαση του Πανελληνίου Φαρμακευτικού Συλλόγου, κατά πλειοψηφία μεγάλη, η οποία ήταν σαφής. Συνεχίζεται η διάθεση των self-tests. Για την Αττική, το έχουμε πει, εφόσον ο οικείος Φαρμακευτικός Σύλλογος συνεχίσει να αρνείται τη διανομή των self-tests, η Κυβέρνηση προφανώς και έχει εξετάσει εναλλακτικούς τρόπους διάθεσης. Αλλά νομίζω ότι υπερισχύει η απόφαση του Πανελληνίου Φαρμακευτικού Συλλόγου σε ό,τι αφορά και την Αττική.\nΝ. ΧΑΡΔΑΛΙΑΣ: Τώρα, για τις 4 περιοχές, καταρχήν, να μην δαιμονοποιήσουμε την κατάσταση. Οι αναφορές που κάνουμε δεν είναι για να στοχοποιήσουμε κάποιες περιοχές, αλλά για να υπάρχει πάντα ένα alarm σε οτιδήποτε συμβαίνει. Και αυτό το κάνουμε σε όλη τη χώρα. Παρακολουθούμε καθημερινά την κατάσταση σε κάθε χωριό, σε κάθε κωμόπολη. Και τα προϊόντα των ιχνηλατήσεων, των στεγανοποιήσεων των συρροών που έχουμε, είναι αποτελέσματα τα οποία διαρκώς τα παρακολουθούμε έτσι ώστε να μην έχουμε την οποιαδήποτε περαιτέρω δυσάρεστη εξέλιξη.\nΗ κατάσταση είναι πάρα πολύ καλή, είναι εξαιρετική η κατάσταση στα νησιά μας. Στην Πάρο είχαμε 15 ενεργά κρούσματα μέχρι εχθές, αλλά είχαμε άλλα 2 σήμερα. Βλέπουμε ότι υπάρχει μια μικρή διασπορά στην κοινότητα. Δεν μας τρομάζει, δεν δημιουργεί κάποιο ιδιαίτερο πρόβλημα, όμως καλό είναι να είμαστε σε εγρήγορση.\nΣτην Κω είχαμε 54 ενεργά κρούσματα μέχρι εχθές, είχαμε άλλα 7 σήμερα. Και εκεί νομίζουμε ότι παρόλο που η ιχνηλάτηση είναι σε εξέλιξη αυτή τη στιγμή, δεν θα έχουμε ιδιαίτερα προβλήματα.\nΣτη Ρόδο, παραμένει στο κίτρινο η Ρόδος με 66 ενεργά κρούσματα. Δυστυχώς είχαμε άλλα 10 κρούσματα σήμερα, υπάρχει ένα cluster εκεί στην περιοχή του Αρχαγγέλου το οποίο μας προβληματίζει, όμως είναι από συρροές που τις παρακολουθούμε και τις έχουμε στεγανοποιήσει.\nΚαι στην Ικαρία για την οποία δεν υπήρχε κανένα κρούσμα μέχρι πριν λίγες μέρες, ήταν στο πράσινο και παραμένει στο πράσινο. Είχαμε 7 ενεργά κρούσματα και άλλο ένα νέο κρούσμα σήμερα. Αν δείτε το ποσοστό, όχι τον αριθμό των κρουσμάτων αλλά το ποσοστό του σε σχέση με τον πληθυσμό και το moving average, απλά μας δημιουργεί έναν προβληματισμό.\nΔεν το λέμε για να στοχοποιήσουμε κάποια περιοχή. Καλό είναι να είμαστε σε επαγρύπνηση, να είμαστε σε εγρήγορση, να είμαστε σίγουροι ότι θα συνεχίσει η εξαιρετική πορεία που παρουσιάζουν και τα 4 νησιά μας αυτά, αλλά και η γενικότερη εικόνα μας ότι δεν θα υπάρξει κάτι το οποίο μπορεί να μας ξεφύγει.\nΚαι όλη αυτή η προσπάθεια που γίνεται, είναι μια προσπάθεια που κυρίως έχουμε συμμάχους τους ίδιους τους πολίτες, τους κατοίκους αυτών των περιοχών.\nΒ. ΠΑΠΑΕΥΑΓΓΕΛΟΥ: Να πω και εγώ για την πορεία των εμβολιασμών ότι δεν έχω υπόψη μου για τα επόμενα ραντεβού. Αυτό που βλέπουμε όμως, είναι ότι αυξάνει σημαντικά η εμβολιαστική κάλυψη στις μικρότερες ηλικίες που ξεκίνησαν τις προηγούμενες εβδομάδες, αλλά, αν μου επιτρέπετε τον όρο, «τσιμπάνε» και στις μεγαλύτερες ηλικίες. Δηλαδή δεν υπάρχει πλατό, υπάρχει μια μικρότερη αύξηση η οποία είναι φυσιολογική, γιατί έχει εμβολιαστεί ένα σημαντικό ποσοστό των μεγαλύτερων ανθρώπων.\nΒ. ΚΟΝΤΟΖΑΜΑΝΗΣ: Αν θα βοηθούσε, ένα νούμερο να δώσω για τους εμβολιασμούς. Μέχρι εχθές είχαν γίνει 7.514.000 εμβολιασμοί και η εκτίμηση που έχουμε με βάση τα προγραμματισμένα ραντεβού είναι για 8.500.000 εμβολιασμούς μέχρι το τέλος Ιουνίου.\nΔ. ΠΡΟΚΟΠΗ: Κυρία Παπαευαγγέλου, θα ήθελα να ρωτήσω σχετικά με την διαφοροποίηση των πλήρως εμβολιασμένων. Έχει συζητήσει επίσης η Επιτροπή το ενδεχόμενο να υπάρχει μεγαλύτερη πληρότητα σε κάποιες δραστηριότητες, όπως είναι οι συναυλίες ή οι παραστάσεις ή οι αγώνες με φιλάθλους, ανάλογα με το αν είναι εμβολιασμένοι ή όχι το κοινό; Και τον κύριο Μαγιορκίνη, σε σχέση με την μετάλλαξη Δέλτα και με δεδομένο ότι αυτή τη στιγμή τα νησιά στην πλειονότητά τους έχουν μια εμβολιαστική κάλυψη τουλάχιστον με μία δόση πάνω του 40%. Με βάση αυτό τι δείχνουν τα επιδημιολογικά μοντέλα για μια ενδεχόμενη αύξηση κρουσμάτων του στελέχους Δέλτα λόγω τουρισμού; Ευχαριστώ.\nΒ. ΠΑΠΑΕΥΑΓΓΕΛΟΥ: Για το πρώτο σκέλος της ερώτησης να πω ότι είναι μια κουβέντα η οποία έχει ξεκινήσει εδώ και αρκετές εβδομάδες. Ακόμα είναι σε ζύμωση, δεν έχουμε προβεί σε κάποιες συγκεκριμένες αποφάσεις. Σήμερα μόλις συζητήσαμε για τους εργαζόμενους και τη μη ανάγκη διενέργειας τεστ.\nΞέρουμε για τους ταξιδιώτες τόσο από το εξωτερικό όσο και εντός της χώρας μας όταν ταξιδεύουν για τη νησιωτική Ελλάδα, ότι αυτοί που έχουν πιστοποιητικό εμβολιασμού δεν χρειάζεται να υποβάλλονται σε τεστ.\nΚαι σιγά-σιγά θα προχωρήσουμε και σε άλλες αποφάσεις σχετικά με τον διαχωρισμό των εμβολιασμένων.\nΓΚ. ΜΑΓΙΟΡΚΙΝΗΣ: Σχετικά με τη μετάλλαξη Δέλτα, αυτό που είναι εξαιρετικά σημαντικό είναι να ολοκληρωθεί ο κάθε εμβολιασμός, δηλαδή να γίνουν οι δύο δόσεις σε όλους όσοι έχουν ξεκινήσει τον εμβολιασμό τους.\nΤώρα, όσον αφορά την πιθανή εισαγωγή της μετάλλαξης Δέλτα, όλα τα μοντέλα λένε ότι σε όλες τις χώρες κάποια στιγμή θα γίνει.\nΣε μας έχει γίνει, είχαμε κάποια κρούσματα, αλλά μέχρι στιγμής έχει αντιμετωπιστεί πολύ αποτελεσματικά. Δεν βλέπουμε μετάδοση στην κοινότητα και γενικά τα μοντέλα δεν δείχνουν να έχουμε αύξηση λόγω της μετάλλαξης Δέλτα σύντομα.\nΑυτό, όμως, θα εξαρτηθεί και πολύ από την συμπεριφορά μας και το πόσο γρήγορα θα εμβολιαστούμε. Είναι το πιο κύριο σημείο. Όπως δείχνουν όλες οι αναλύσεις σε όλα τα κράτη, είναι ότι είναι ο εμβολιασμός. Και αυτός είναι ο μόνος τρόπος με τον οποίο θα το αντιμετωπίσουμε αποτελεσματικά.\nΜ. ΤΣΙΛΙΜΙΓΚΑΚΗ: Ναι, κι εγώ μια ερώτηση για τους Καθηγητές μας. Η διάμεση ηλικία των κρουσμάτων είναι τα 43 έτη. Η διάμεση ηλικία των θανόντων τα 78. Με χτεσινά στοιχεία. Πρώτη ερώτηση. Από όσους καταλήγουν το τελευταίο διάστημα ποιο ποσοστό είναι ανεμβολίαστοι; Και δεδομένου ότι είναι αρκετά μεγάλοι και θα έπρεπε να έχουν εμβολιαστεί. Για αυτό ρωτάω. Και μια ακόμα ερώτηση. Υπάρχουν σε συμβατικές κλίνες ή σε κλίνες ΜΕΘ πλήρως εμβολιασμένοι που νόσησαν σοβαρά; Κάποιοι εξ αυτών είχαν, ίσως, και την Δέλτα, κύριε Μαγιορκίνη; Ευχαριστώ.\nΒ. ΠΑΠΑΕΥΑΓΓΕΛΟΥ: Για τη Δέλτα, δεν ξέρω. Να πω ότι η διάμεση ηλικία των κρουσμάτων έχει πέσει, είναι στα 32, όχι στα 43. Μειώνεται συνεχώς ,ακριβώς διότι έχουμε κινητικότητα στους νέους.\nΚαι όπως σωστά είπατε η διάμεση ηλικία των..\nΜ. ΤΣΙΛΙΜΙΓΚΑΚΗ: Των νοσηλευομένων όχι των κρουσμάτων.\nΒ. ΠΑΠΑΕΥΑΓΓΕΛΟΥ: Ναι, των κρουσμάτων πάντως είναι στα 32. Ξέρουμε λοιπόν ότι η συντριπτική πλειοψηφία των νοσηλευόμενων σε απλές κλίνες αλλά και αυτών που είναι διασωληνωμένοι, είναι άνθρωποι ανεμβολίαστοι και όντως αφορούν ηλικίες ανθρώπων οι οποίοι θα είχαν την ευκαιρία να εμβολιαστούν αυτούς τους τελευταίους μήνες, αλλά δεν το έκαναν για διάφορους λόγους ο καθένας.\nΝ. ΧΑΡΔΑΛΙΑΣ: Είναι συντριπτικό το ποσοστό.\nΜ. ΤΣΙΛΙΜΙΓΚΑΚΗ: Δηλαδή άνω του 90% ας πούμε;\nΝ. ΧΑΡΔΑΛΙΑΣ: Άνω του 95%.\nΜ. ΤΣΙΛΙΜΙΓΚΑΚΗ: Πάντως έχουμε ένα-δυο περιστατικά έτσι..\nΒ. ΠΑΠΑΕΥΑΓΓΕΛΟΥ: Ναι, έχουμε εμπειρία όμως και από άτομα ακόμα που διαμένουν σε Μονάδες Φροντίδας Ηλικιωμένων όπου υπήρχαν εξάρσεις σε εμβολιασμένους και όλοι το περάσανε στο πόδι. Είναι σαφές το όφελος του εμβολιασμού, είναι σαφέστατο, αποδεικνύεται καθημερινά.\nΓΚ. ΜΑΓΙΟΡΚΙΝΗΣ: Σχετικά με τη μετάλλαξη Δέλτα, τα κρούσματα είναι λιγότερα από 10 που έχουν καταγραφεί στην Ελλάδα. Είναι γνωστό ωστόσο, ότι η μετάλλαξη Δέλτα πιθανώς, ακόμα δεν έχουμε πολύ ισχυρά στοιχεία, να σχετίζεται με αυξημένη νοσηρότητα. Ακόμα όμως δεν το έχουμε δει στην Ελλάδα.»\nCovid-19news΄κορονοιοςκορωνοιοςτελος τα μέτραυγεια\nPrevious article Παράταση υποβολής αιτήσεων συμμετοχής στο κατασκηνωτικό πρόγραμμα του ΕΦΚΑ\nNext article Γλυκά Νερά φόνος: Επιβεβαιώνεται η εξωσυζυγική σχέση του πιλότου\nΚορονοιός: Μέτρα έκτακτης ανάγκης λόγω της ινδικής μετάλλαξης ζητά ο πρόεδρος του Παγκόσμιου Ιατρικού Συλλόγου\nΟ Βεϊσέλ τηλεφωνεί στη Μελέκ ενώ βρίσκεται στοαυτοκίνητο του Ταρίκ αλλά το τηλέφωνο της είναι κλειστό. Ο Ταρίκ είναι πλέον σίγουρος πως τον οδηγεί στη Μελέκ. Ο Σαφάκ αφήνει την Ιντζί και τον Εμιρχάν στη μητέρα του και εκείνη διαμαρτύρεται. Ο Βεϊσέλ τηλεφωνεί στην Τουλάι και της ζητάει να πάει τα παιδιά στο σπίτι τους και […] More


Χανιά: «Ο δρόμος του ταχυδρόμου. Ενώνοντας τα φαράγγια». Εκδήλωση παρουσίασης το Σάββατο στα Σφακιά(audio) - chania: «o dromos tou tachydromou. enonontas ta farangia». ekdilosi parousiasis to savvato sta sfakia(audio)\n12:03 14/3/2019 - Πηγή: ΕΡΤ\nΕκδήλωση ενημέρωσης του προγράμματος « Ο δρόμος του ταχυδρόμου: Ενώνοντας τα φαράγγια. Ανάδειξη πολιτιστικού περιβάλλοντος της περιοχής Σφακίων μέσα από το παλιό μονοπάτι του αγροτικού ταχυδρόμου» θα πραγματοποιηθεί στην αίθουσα εκδηλώσεων του Δήμου Σφακίων τo Σάββατο 16 Μαρτίου 2019 στις 7 τα απόγευμα.\nΤο πρόγραμμα υλοποιείται από το Μεσογειακό Κέντρο Περιβάλλοντος, στο πλαίσιο ανάπτυξης και εφαρμογής δράσεων για την προστασία και την αναβάθμιση του πολιτισμικού τοπίου.\nΗ υπεύθυνη του προγράμματος, Πηνελόπη Γκίνη, μίλησε σήμερα στην ΕΡΤ\nΧανίων, τονίζοντας ότι το μονοπάτι του παλιού αγροτικού ταχυδρόμου στα Σφακιά, έχει ιδιαίτερη πολιτισμική, ιστορική και περιβαλλοντική αξία, αλλά το ζητούμενο μέσα από το συγκεκριμένο πρόγραμμα δεν είναι η τουριστική «αξιοποίησή» του, αλλά η προβολή του ως ενός τόπου, τον οποίο μπορείς να περπατήσεις.\nΤο μονοπάτι αυτό, όπως εξήγησε η κ. Γκίνη, έχει μήκος περίπου πενήντα χιλιόμετρα και κάποτε το περπατούσε ο αγροτικός ταχυδρόμος δύο με τρεις φορές την εβδομάδα. Ξεκινούσε από τη Χώρα Σφακίων, ανέβαινε στην Ανώπολη, έφτανε στην Αράδαινα, διέσχιζε το φαράγγι της Αράδαινας και συνέχιζε για Άι Γιάννη, Αγία Ρουμέλη, Λιβανιανά, Λουτρό και ξανά Χώρα Σφακίων.\nΟι πληροφορίες και τα στοιχεία που θα συγκεντρωθούν κατά τη διάρκεια του προγράμματος θα παρουσιαστούν μέσα από ένα ντοκιμαντέρ, που ετοιμάζεται, το οποίο θα αξιοποιηθεί και ως εκπαιδευτικό υλικό.\nΑκούστε τη συνέντευξη που παραχώρησε στην ΕΡΤ Χανίων η Πηνελόπη Γκίνη:\nχανια, δρομος, σαββατο, ΕΡΤ, συγκεκριμένο, ert, αξια, ξανα, ντοκιμαντερ, πηνελοπη, πλαισιο, προγραμμα, σφακια, αιθουσα, εβδομαδα, μηκος, μπορεις, συγκεκριμένο, χωρα, πληροφοριες, υλικο\nφουτερ, δασος, gigaset


ΣΚΕΦΤΟΜΑΣΤΕ ΕΛΛΗΝΙΚΑ: Μια μικρή Ελλάδα φτάξανε στη Βρετανία 62.000 Έλληνες που πήγαν εκεί την τελευταία επταετία\nΜια μικρή Ελλάδα φτάξανε στη Βρετανία 62.000 Έλληνες που πήγαν εκεί την τελευταία επταετία\nΣε κάποιο νησί από τη Μύκονο, την Πάρο, τη Σαντορίνη, την Ανδρο ή την Τήνο προφανώς έχετε πάει. Πολλοί ίσως τα έχετε επισκεφθεί όλα. Φτιάξτε λοιπόν στο μυαλό σας την εξής εικόνα: Ξαφνικά όλοι οι κάτοικοι αυτών των νησιών τα εγκαταλείπουν. Μόνιμα. Μπαίνουν σε αεροπλάνα και ρίχνουν μαύρη πέτρα. Σύμφωνα με το ρεπορτάζ....\nστην αρχή φεύγουν οι 19.000 Σαντορινιοί, μετά οι 14.000 Μυκονιάτες, ακολούθως οι 13.000 Παριανοί και πάει λέγοντας. Και τώρα φέρτε στο μυαλό σας τα πέντε αυτά νησιά κατά κυριολεξία έρημα –να μην υπάρχει πάνω τους ψυχή ζώσα– και όλους τους κατοίκους τους να έχουν μετοικήσει στη Μ. Βρετανία. Λονδίνο, στην Oxford Street ή στο Soho, σε μαγαζιά, εστιατόρια ή καφέ, είναι πολύ εύκολο να συναντήσει κανείς Έλληνες που ζουν και εργάζονται εκεί. Αυτό είναι που θα μείνει στη μνήμη της παρέας που επισκεφθήκαμε προσφάτως το Λονδίνο. Η συνειδητοποίηση του αριθμού. Των 62.000 Ελλήνων, στην πλειονότητά τους νέων, που έχουν μεταναστεύσει στη Μ. Βρετανία την τελευταία7ετία. Το ξαναγράφω γιατί μόνο με παράδειγμα μπορεί να το χωνέψει κανείς. Είναι σαν να έχουν διακτινιστεί στην Αγγλία πέντε νησιά των Κυκλάδων ή να έχουν μετοικήσει στο Λονδίνο όλοι οι Γιαννιώτες. Σύμφωνα με το ρεπορτάζ της εφημερίδας "Καθημερινή" στην παρέα είχαμε πάνω από επτά χρόνια να επισκεφθούμε την Αγγλία, και ίσως γι’ αυτό θεωρήσαμε τυχαία όσα μας συνέβησαν την πρώτη μέρα. «Πώς μπορώ να σας εξυπηρετήσω;», μας αιφνιδίασε στη γλώσσα μας ένα νέο παιδί σε καφέ της Oxford street. Λίγο αργότερα στο Soho η πωλήτρια ενός φούρνου μας πρότεινε «να δοκιμάσετε αυτό που μοιάζει με σπανακόπιτα». Και το βράδυ σε ένα ασιατικό εστιατόριο νομίζαμε πια ότι κάποιος μας κάνει φάρσα. Ο σερβιτόρος όχι μόνον ήταν Ελληνας, αλλά μας ενημέρωσε ότι δουλεύουν εκεί κι άλλοι δύο συμπατριώτες μας. Από την επομένη ασυναίσθητα όλοι αρχίσαμε να κάνουμε κάτι σαν ρεπορτάζ, καθώς συναντούσαμε παντού Ελληνες. Οχι τουρίστες, όπως στο παρελθόν, αλλά εργαζομένους. Κι έχουν νομίζω μεγάλο ενδιαφέρον όσα μας είπαν, καθώς μετέτρεψαν τον πρώτο στενάχωρο αιφνιδιασμό μας σε μια παράδοξη αισιοδοξία. Το μεγαλύτερο ρεύμα των Ελλήνων πήγε στην Αγγλία μετά το 2012. Ενδεικτικά, Νational Insurance Number (δηλαδή κάτι σαν ΙΚΑ για να εργαστούν) πήραν 7.500 Ελληνες το 2012, 9.800 το 2013, 12.000 το 2015. Σε τι δουλειές; Στο σημερινό «Οπου μπορεί να φανταστεί κανείς» απαντά ο Ν.Ρ. που ήταν από τους πρώτους νεομετανάστες. «Στην Αγγλία δεν βρίσκεις πια Ελληνες εργαζομένους μόνον σε τράπεζες ή funds, αλλά γιατρούς, σκηνοθέτες και μουσικούς μέχρι πλακάδες και μπετατζήδες» λέει και εξηγεί ότι λίγοι στην Ελλάδα έχουν καταλάβει π.χ. «πόσες δεκάδες μηχανικοί και αρχιτέκτονες μετανάστευσαν συμπαρασύροντας και τα συνεργεία που είχαν στη χώρα μας». «Αν θέλεις να βρεις δουλειά, βρίσκεις. Κι αν ξέρεις καλά αγγλικά και έχεις προϋπηρεσία, ακόμη πιο εύκολα» είπε η Ε.Σ. που εργάζεται από το 2014 ως υπεύθυνη καταστήματος μιας πολύ γνωστής αλυσίδας ρούχων. «Ο κατώτατος καθαρός μισθός του ανειδίκευτου είναι 1.300 λίρες (1.480 ευρώ), αν έχεις bacherol ξεκινάς με 1.500 λίρες (1.700 ευρώ) κι αν είσαι καλός, γρήγορα ανεβαίνεις και μισθολογικά και στην ιεραρχία. Η ζωή όμως εδώ είναι πανάκριβη, οι περισσότεροι μένουμε εκτός κέντρου και σχεδόν πάντα με συγκάτοικους. Για να καταλάβετε, για ένα μικρό διαμέρισμα τριών δωματίων, πληρώνουμε 2.000 λίρες» λέει. Η δικαίωση Τα λεγόμενά της επιβεβαιώνει ο Γ.Σ. που είχε στην Ελλάδα επιτελική θέση σε εταιρεία ηλεκτρονικών συσκευών και το 2011 απολύθηκε. «Δίστασα να διεκδικήσω αντίστοιχη θέση, αρχικά έκανα αίτηση ως πωλητής. Πολλοί Ελληνες το πάθαμε αυτό, να αυτοϋποτιμήσουμε τα προσόντα μας. Αλλά με πολλή δουλειά και πείσμα είμαστε αρκετοί πια που δικαιωθήκαμε και ζούμε καλά» λέει. «Αν είσαι ικανός και κινηθείς έξυπνα, στο Λονδίνο μπορείς γρήγορα να ανέβεις επαγγελματικά γιατί διαρκώς ανοίγουν θέσεις και το να αλλάζεις εργοδότη είναι μια φυσιολογική εξέλιξη» υπερθεματίζει ο Θ.Σ. Ξεκίνησε το 2011 βοηθός σε μια μικρή ταβέρνα και μας υποδέχθηκε ως front desk manager σε ένα από τα γνωστότερα εστιατόρια στο Picaddilly. «Δουλεύω πάνω από 50 ώρες την εβδομάδα, αλλά δεν παραπονιέμαι γιατί έχω ένα καλό μισθό και όλοι εδώ έτσι εργάζονται, αν θέλουν να πετύχουν» αναφέρει. Έχει ενδιαφέρον και κάτι ακόμη που μας είπε. «Μέχρι το 2011 δεν έβρισκες ποτέ Ελληνες σερβιτόρους ή π.χ. πωλητές ρούχων στο Λονδίνο, ενώ αντιθέτως συναντούσες Ιταλούς, Ισπανούς ή Γάλλους να κάνουν αυτή τη δουλειά. Σήμερα οι Ελληνες που εργάζονται σε τέτοιες θέσεις είναι εκατοντάδες. Και συχνά σκέφτομαι ότι πολλοί θα ντρέπονταν να κάνουν αυτές τις δουλειές στην Ελλάδα, αλλά στην Αγγλία δεν αισθάνονται έτσι, καθώς κατάλαβαν ότι εδώ υπάρχει ένας αυτονόητος σεβασμός σε οποιονδήποτε κάνει τη δουλειά του με επαγγελματισμό». Έχει απόλυτο δίκιο. Αν κάτι μας έκανε εντύπωση ήταν όχι μόνον ο επαγγελματισμός, αλλά και η υποδειγματική ευγένεια των Ελλήνων εργαζομένων που συναντήσαμε. Η έκπληξη «Μην το θεωρήσετε ρομαντικό, γιατί σας το καταθέτω εκ πείρας» το εξήγησε καλύτερα η Α.Σ. που εργαζόταν στο Λονδίνο και προ κρίσης. «Αυτό που ξανασυνειδητοποίησα τα τελευταία χρόνια στην Αγγλία είναι ότι οι Έλληνες είτε λόγω περηφάνιας, είτε εγωισμού, είτε και λόγω του περιβόητου φιλότιμου διακρινόμαστε πολύ εύκολα όταν υπάρχουν συγκεκριμένοι κανόνες που σέβονται όλοι χωρίς διακρίσεις. Οταν δηλαδή νιώθουμε ότι υπάρχει δικαιοσύνη, αξιοκρατία και ανταμοιβή των καλύτερων». Με αυτή την ενθαρρυντική σκέψη επιστρέψαμε στην Ελλάδα, θέλοντας να ελπίζουμε και σε μία ακόμη πιο αισιόδοξη προοπτική. Ότι οι χιλιάδες αυτοί Έλληνες, που παλεύουν για να ζήσουν και πολλοί απ’ αυτούς διαπρέπουν σε οξύτατο ανταγωνισμό, ίσως μια μέρα αποδειχθούν ο καταλύτης για να γυρίσει επιτέλους σελίδα η χώρα μας. Όταν κάποια στιγμή δημιουργηθούν οι συνθήκεςκαι τα κίνητρα για να επιστρέψουν, έχοντας στις αποσκευές τους εκτός από τα προσόντα και τις εμπειρίες τους, μια εντελώς διαφορετική νοοτροπία με επαγγελματικές αρχές και αξίες που στην Ελλάδα συναντάμε δυστυχώς εδώ και χρόνια μόνον κατ’ εξαίρεση.


Περίπου 100 ασυνόδευτα προσφυγόπουλα θα μετεγκατασταθούν στη Σερβία - Pieria News\nΑρχική Ελλάδα Περίπου 100 ασυνόδευτα προσφυγόπουλα θα μετεγκατασταθούν στη Σερβία\n15/01/2020, 5:39 μμ\nΣύμφωνα με πληροφορίες του ΑΠΕ-ΜΠΕ, ο αριθμός των ασυνόδευτων παιδιών που θα μετεγκατασταθούν στη Σερβία, ανέρχεται σε περίπου 100.\nΑπό την πλευρά της Ελλάδας, τον συντονισμό για τον εντοπισμό των επιλέξιμων ανηλίκων θα αναλάβει το Εθνικό Κέντρο Κοινωνικής Αλληλεγγύης, ενώ για την ορθή υλοποίηση της δράσης θα συνεργαστούν η Ύπατη Αρμοστεία του ΟΗΕ για τους Πρόσφυγες και ο Διεθνής Οργανισμός Μετανάστευσης.\nΌπως δήλωσε ο κ. Κουμουτσάκος, «η συμμετοχή της Σερβίας -χ ώρας που δεν ανήκει ακόμα στην Ευρωπαϊκή Ένωση – στο πρόγραμμα της μετεγκατάστασης ασυνόδευτων ανηλίκων, αποτελεί αφετηρία ενεργοποίησης των ευρωπαϊκών χωρών για αντίστοιχες δεσμεύσεις». Πρόσθεσε εξάλλου, ότι «η Σερβία είναι μια παραδοσιακή σύμμαχος της Ελλάδας και η συνδρομή της έχει πολλαπλασιαστικά οφέλη για τη χώρα μας».


Κακοποίηση υπαλλήλων σε σούπερ μάρκετ | NewsNowgr.com\nΟ διευθυντής ενός χώρου αποθήκευσης και διανομής προϊόντων μιας γερμανικής αλυσίδας σούπερ-μάρκετ έδενε σε έναν... στύλο νεαρούς μαθητευόμενους εργαζόμενους χρησιμοποιώντας πλαστικό περιτυλίγματος και διάτασσε το προσωπικό να γράφει στα πρόσωπά τους με μαρκαδόρους στην διάρκεια καψονιών στα οποία τους υπέβαλε, παραδέχθηκε σήμερα η εταιρία Aldi Süd.\n"Ανακαλύψαμε με φρίκη όταν διεξαγάγαμε εσωτερική έρευνα ότι η ουσία όσων περιγράφονται (στο δημοσίευμα) είναι ουσιαστικά αλήθεια", ανέφερε η εταιρία. Πρόσθεσε ότι δεν ήταν ενήμερη για τα καψόνια στα οποία υπέβαλε ο διευθυντής τους εργαζόμενους πριν το περιοδικό της ζητήσει να σχολιάσει την υπόθεση.\nΠρόστιμα σε δύο αλυσίδες σούπερ μάρκετ για μεγαλύτερο μεικτό περιθώριο κέρδους\nΠρόστιμο 647.000 ευρώ στην αλυσίδα σούπερ μάρκετ «Lidl» για αισχροκέρδεια\nΚατάθεση τροπολογίας για τις πολλαπλές συντάξεις


«Ηλίθιος»: Εξιδανικευμένη μορφή καλοσύνης | CultureNow.gr\nΑρχική Σελίδα » Θέατρο - Χορός » Κριτικές - Reviews » «Ηλίθιος»: Εξιδανικευμένη μορφή καλοσύνης\nΖΩΗ ΤΟΛΗ / 26-04-2018 / 14:44\n«Ηλίθιος»: Εξιδανικευμένη μορφή καλοσύνης\nΟ «Ηλίθιος», το αριστούργημα του Φιόντορ Ντοστογιέφσκι, παίζεται με μεγάλη επιτυχία στο Δημοτικό θέατρο Πειραιά σε σκηνοθεσία Νίκου Διαμαντή και με πρωταγωνιστή τον Πέτρο Φιλιππίδη.\nΗ μετάφραση και η διασκευή ανήκουν στους Αντώνη και Κωνσταντίνο Κούφαλη, για ένα έργο που αποτελεί μία παραβολή σχετικά με την έννοια του καλού.\nΈνα σπουδαίο θεατρικό εγχείρημα πάνω στην πρόθεση του συγγραφέα να αναπαραστήσει έναν αληθινά τέλειο και ευγενή άνθρωπο. Δηλαδή τη μελέτη της Απόλυτης Ομορφιάς, που ταυτίζεται με το ιδανικό. Το μυθιστόρημα ξεκίνησε να το γράφει στα τέλη του 1867, στην Ελβετία, μια εποχή έκπτωσης των αξιών σε όλη την πολιτισμένη Ευρώπη. Έτσι, τη δύσκολη εκείνη εποχή η μόνη μορφή απόλυτης ομορφιάς, κατά τον Φιοντόρ Ντοστογιέφσκι, φαντάζει να είναι ο Χριστός, μία ορατή εμφάνιση του Ωραίου.\nΟ θεματικός πυρήνας του συγγράμματος αφορά στην προσωπική ιστορία του πρίγκιπα Μίσκιν που επιστρέφει στην Αγία Πετρούπολη από την Ελβετία. Μετά από μακρόχρονη απουσία, όλα του φαίνονται ξένα και αλλαγμένα και προσπαθεί να αποκτήσει φίλους για να γλυκάνει τη μοναξιά του. Η κοινωνία τον υποδέχεται με δυσπιστία και τον χαρακτηρίζει ή τυχοδιώκτη ή ηλίθιο.\nΤο μυθιστόρημα ο «Ηλίθιος», έχει πολλά αυτοβιογραφικά στοιχεία του μεγάλου Ρώσου συγγραφέα που υπέφερε από επιληπτικές κρίσεις. Προσπαθεί, λοιπόν, να κατασκευάσει έναν ήρωα που πάσχει από την έλλειψη της κακίας μέσα του. Πλάθει μία μορφή που αρνείται το κακό εξορκίζοντάς το με ιδιαίτερα έντονο τρόπο που αγγίζει τα όρια του νευρωσικού συνδρόμου. Ο πρίγκιψ Μίσκιν είναι άρρωστος, γιατί δεν αναγνωρίζει μέσα του το κακό, καθώς, το από τους άλλους προερχόμενο «επιβλαβές», το έχει εντοπίσει και καταλυτικά το έχει περικόψει.\nΝιώθει ότι δεν είναι κάτι το σπουδαίο ή αξιόλογο και αυτός είναι ένας από τους λόγους που ανέχεται και τα δεινά των άλλων με συμπόνοια και ανεκτικότητα.\nΒλέπουμε ένα απόλυτα καλό πρόσωπο που είναι «ωραίο» μέσα από την ηθική του πιστότητα. Γίνεται συνεχώς αντικείμενο χλευασμού και επικριτικών σχολίων από ανθρώπους που είναι υποταγμένοι στο κέρδος, στη σάρκα και την πνευματική παρακμή. Η αγαθή φύση του είναι εντελώς ξένη προς τα στερεότυπα της εποχής και της κοινωνικής τάξης που τον περιβάλλει. Τους εξάπτει την περιέργεια, για κάτι τόσο αληθινό και δυσεύρετο, γι αυτό τον θεωρούν άτομο μειωμένης αντιληπτικής ικανότητας. Και αυτός όταν συναντά μία φρενίτιδα από ανθρώπινες ψυχοπνευματικές διαταραχές και πάθη, με στωικότητα, χωρίς αναστολές, μένει παρών.\nΟ φθόνος, η αλαζονεία του έρωτα, το αίσθημα της υποτίμησης, η έπαρση και τα προσωπικά αδιέξοδα με πινελιές πολιτικής ιδεολογίας, συνιστούν ένα δυσεπίλυτο παζλ. Ενδεικτικά στοιχεία ηθικής συρρίκνωσης στον κοσμικό κύκλο που κινείται, δηλαδή ένα κολασμένο περιβάλλον για την αγνότητα της δικής του ψυχής. Παρόλα αυτά ο αλτρουισμός και η αγάπη του γίνονται το βάλσαμο στα κατώτερα ένστικτα και τις ωφελιμιστικές προθέσεις των άλλων.\nΟι αρρωστημένες συνθήκες που αντιμετωπίζει βοηθούν να μεταπίπτει η «βλακώδης» υπόστασή του σε συναισθηματική φιγούρα πλήρης θετικότητας. Γίνεται ένας ρωμαλέος αντικομφορμιστής εν αγνοία του, απέναντι στο status της εποχής.\nΗ σκηνοθετική γραμμή του Νίκου Διαμαντή γήινη, με έμπνευση και βάθος, μας οδηγεί να ζήσουμε ολοκληρωτικά αυτή την προσωπικότητα. Η μαγεία και η ανωτερότητα που εκπέμπει ως υπέρτατο ον, σβήνει την όποια υποβάθμιση χαρακτηρίζει το μελαγχολικό και αφελές «είναι» του.\nΜε ελάχιστα σκηνικά (Λίλη Πεζανού), ο σκηνοθέτης οργανώνει τη γεωμετρία του έργου, ούτως ώστε να καταδεικνύονται όλες οι κρυφές και φανερές πτυχές των ηρώων. Φανερώνει την «ιερότητα» του «μωρού» Μίσκιν και μια μυσταγωγική απογείωση που τον πλημμυρίζει. Όλο αυτό τον κρατάει στο κέντρο της ψυχής και έτσι αποκτά νόημα η ζωή του. Αυτή την εκστατική διάσταση ο Ν. Διαμαντής την εξορύσσει δημιουργώντας την αναγκαία μέθεξη του κοινού με τη σκηνική «περιπέτεια» του πρωταγωνιστή και όχι μόνο.\nΗ διαχείριση του υλικού γίνεται με σεβασμό στα συστατικά του λόγου και της δομής του κειμένου, βοηθούμενη από μετάφραση, σκηνικά, φωτισμούς και μουσική.\nΟ Πέτρος Φιλιππίδης ως πρίγκιψ Λέων Νικολάγιεβιτς Μίσκιν, εστιασμένος στη δυνατή όσο και περίπλοκη αυτή περσόνα, ερμηνεύει με εκρηκτικό ταπεραμέντο και ευστοχία. Αποκαλύπτει το μελοδραματικό βάθος της ανωτερότητάς του μέσα από τη σχέση του με τις δύο γυναίκες, καθώς αρνείται την όποια αποκλειστικότητα στην αγάπη τους.\nΚαθηλωτικός και ψυχικά σθεναρός, ενισχύει τη δραματική ένταση και μαζί με έναν εξαίρετο θίασο την εξελίσσει αποκορυφώνοντάς την. Είναι ένας ρόλος εμβληματικός που τον καθορίζει και θα τον συνοδεύει στην πορεία του.\nΟ Πορφιόν Ραγκόζιν του Γιάννη Στάνκογλου, στιβαρός, με εσωτερικότητα εντυπωσιάζει.\nΗ Μαρία Κίτσου ως Ναστάζια Φιλίπποβνα, πειστική, με μία δυναμική που σπάει κόκαλα. Εύθραυστη και σκληρή παράλληλα, χειμαρρώδης, «καταπίνει» το θεατρικό σανίδι με ορμητικότητα. Σε κάποια σημεία θυμίζει κάτι από επιδαύρεια παρουσία και αυτό τιμά τη νεαρή ηθοποιό.\nΗ Λένα Παπαληγούρα υποδύεται την Αγλαία Επάντσινα με μεγάλη πειστικότητα, μέτρο, ευαισθησία και χάρη, ενώ η Λιζαβέτα Επάντσινα της Γιώτα Φέστα, είναι άνετη και υποκριτικά αυτοτελής.\nΤον Ιβάν Επάντσιν παίζει ο πολύ καλός Γιώργος Κωνσταντίνου με ώριμη και ψύχραιμη σκηνική παρουσία.\nΣύνθετος ρόλος για τον Ιωάννη Παπαζήση είναι ο Ιππόλυτος Τερέντιεβ, ο απελπισμένος νεαρός μηδενιστής που ασφυκτιά σε μια κοινωνία αμοραλιστική. Μέσα στο ερμηνευτικό του κέντρο κτίζει με πάθος και ένταση, ένα χαρακτήρα παγιδευμένο στην ιδεοληψία του, ενθουσιώδη, με τις σωστές κορυφώσεις.\nΣτάθης Μαντζώρος ως Γαβρίλα Ιβόλγκιν, Γιώργος Δεπάστας ως Λουκιάν Τιμοφέγιεβιτς και ο Χάρης Χιώτης ως Κόλια Ιβόλγκιν παίζουν με ρεαλισμό και επιδεξιότητα.\nΈτσι συμπληρώνεται το κάδρο μιας παράστασης με συναισθηματικό πλούτο, ψυχικές εναλλαγές και φιλοσοφική εμβέλεια.\nΗ πολύ καλή μετάφραση / διασκευή των Α. και Κ. Κούφαλη με την αρτιότητά της συμμετέχει ενεργά στο αισθητικό αποτέλεσμα αυτής της θεατρικής εμπειρίας.\nΤα κοστούμια ανήκουν στη Λίλη Πεζανού, τα φώτα συντόνισε η Ελευθερία Ντεκώ, την κίνηση φρόντισε ο Γιάννης Γιαπλές και ο Μίνως Μάτσας έντυσε μουσικά το θεατρικό έργο.\nΗ σπουδαία αυτή παραγωγή επικεντρώθηκε στην θεαματική αντιπαραβολή της «αγιότητας» του ήρωα με ένα καταραμένο περιβάλλον γεμάτο πάθη και καταστροφικές προθέσεις. Οι νοηματικοί άξονες που στηρίζουν το στόρυ της υπόθεσης ενεργοποιούνται πάνω σε δύο άκρα, το καλό και το κακό.\nΟ «Ηλίθιος», η προσωποποίηση της αγαθοσύνης ταυτίζεται με την απεικόνιση ενός κόσμου που ευαγγελίζεται την αγάπη. Μιας κοινωνίας που βουτηγμένη στο κακό επιζητεί τη μετουσίωσή του σε αλληλεγγύη και ανεκτικότητα. Μιας κοινωνίας που αντιλαμβάνεται την καταβαράθρωσή της, αλλά αδυνατεί να αντιδράσει παρ’ όλες τις εν δυνάμει επιδιώξεις της.\nΟ «ιερός μωρός», όπως χαρακτηρίζεται από τον ίδιο τον Ντοστογιέφσκι ο Μίσκιν, είναι ο κήρυκας της Αγάπης που πάντα καταλήγει στη Σταύρωση.\nΜία θεατρική δημιουργία που από μόνη της αποτελεί καλλιτεχνικό γεγονός.


Έχουμε πάψει να είμαστε κανονικοί άνθρωποι! – Oxtapus\nΈχουμε πάψει να είμαστε κανονικοί άνθρωποι!\noxtapus 18/02/2014 18/02/2014 ΑΝΑΔΗΜΟΣΙΕΥΣΕΙΣ, ΑΠΟΨΕΙΣ, ΑΠΟΨΕΙΣ ΕΙΔΙΚΩΝ (ΟΙΚΟΝΟΜΙΑ), ΕΠΙΚΑΙΡΟΤΗΤΑ, Η ΕΠΟΜΕΝΗ ΜΕΡΑ, ΜΜΕ, ΟΙΚΟΝΟΜΙΑ, ΠΟΛΙΤΙΚΗ, SOCIAL NETWORKS\nΣε αυτή τη χώρα δεν πάσχουμε από δεξιούς ή αριστερούς. Έχουμε μπόλικους από δαύτους, αλλά και από άλλες φυλές που δεν τις χωράει ο νους του ανθρώπου: Μαοϊστές με φιλελεύθερη άποψη για την αγορά ομολόγων ή ορθόδοξοι χριστιανοί που υποστηρίζουν ότι οι μετανάστες θα πρέπει να πυροβολούνται εξ επαφής στο κεφάλι για να γλιτώνουμε και τα πυρομαχικά. Ζούμε σε μια απόλυτη παράνοια. Τόσο μεγάλη που μας έχουν λείψει οι κανονικοί άνθρωποι που έχουν κανονικές απόψεις και κανονικές ζωές.\nΚι όταν εμφανιστεί κανένας τέτοιος τρέχουμε να τον εξαφανίσουμε. Διότι ξεχωρίζει σαν την μύγα μέσα στο γάλα. Μην πάτε μακριά. Ας ξεκινήσουμε από τους εαυτούς μας. Ας πάμε στον καθρέπτη και ας αναρωτηθούμε: Είμαστε εμείς κανονικοί άνθρωποι;\nΗ συνηθισμένη δικαιολογία για το γεγονός ότι έχουμε ταυτιστεί απόλυτα με τους ρυθμούς της ζωής στο φρενοκομείο είναι ότι μας έχει επηρεάσει δυσμενώς η κρίση. Τι θα έπρεπε, δηλαδή, να συμβεί στους παππούδες μας που πέρασαν δύο πολέμους; Μία κατοχή και έναν εμφύλιο, για να μην ξεχνιόμαστε.\nΜεταξύ των δύο εποχών υπάρχει μία τεράστια διαφορά: Μας χωρίζουν τεράστια τείχη. Από την μία βρίσκονται τα παιδιά της κατοχής, τα παιδιά που πεινούσαν και διάβαζαν Όμηρο. Κι από την άλλη πλευρά του τείχους είναι τα παιδιά των καταλήψεων και της άγνοιας. Αλίμονο! Ένα κόμμα δεν έχει βρεθεί να επισημάνει την ανάγκη μιας βαθιάς και ουσιαστικής μεταρρύθμισης στο χώρο της Παιδείας. Δεν έχει κάνει σημαία του την Ελλάδα της γνώσης.\nΞέρω! Κινδυνεύω να χαρακτηριστώ ακραίος συντηρητικός. Μπορεί ο καθένας να πει ό,τι θέλει. Αυτό δεν σημαίνει ότι θα πρέπει να σκύβουμε μόνιμα το κεφάλι στις αριστερές φαντασιώσεις για το τι είναι δημοκρατία. Κάποιος μουσικοσυνθέτης, λοιπόν, χαρακτήρισε όλο το πολιτικό σύστημα «φασιστικό». Συγνώμη! Έκανε μία εξαίρεση. Δεν αναφέρθηκε στην αριστερά. Η αριστερά είναι δημοκρατική και όπως είχαν δηλώσει πολλά στελέχη της πρόσφατα, η Βενεζουέλα είναι το πρότυπο της δημοκρατίας…\nΌποιος υπερασπίζεται τον δυτικό τρόπο ζωής είναι φασίστας, προδότης, γερμανοτσολιάς και νεοφιλελεύθερος. Ειδικά αυτό το τελευταίο κολλάει σε κάθε περίσταση! Όπως παλιότερα κάθε αριστερός που σεβότανε τον εαυτό του θα έπρεπε να καταδικάζει σε κάθε δύο προτάσεις τα διεθνή και ντόπια μονοπώλια…\nΌχι ότι οι κυβερνητικοί βρίσκονται σε καλύτερη μοίρα. Να με συγχωρούν, αλλά η έναρξη ενός εθνικού διαλόγου για την Παιδεία, με την συμμετοχή όλων των φορέων και όλων των κομμάτων, δεν χρειαζότανε την έγκριση της… τρόικας! Ας μην φορτώνουμε όλες τις αδυναμίες και ανεπάρκειές μας στην τρόικα και στο ΔΝΤ! Αυτοί είναι σήμερα στην κυβέρνηση, όχι ο ΣΥΡΙΖΑ!\nΑλλά αυτά συμβαίνουν όταν οι κυβερνήσεις εμπιστεύονται υπουργεία – φωτιά στα χέρια ανθρώπων όπως ο κ. Αρβανιτόπουλος. Διότι το έργο του κ. υπουργού μπορεί να συγκριθεί μόνο με το απόλυτο μηδέν. Ορισμένοι αυστηρότεροι κριτές ίσως θυμηθούν ότι υπάρχει και πιο χαμηλή βαθμολογία από το μηδέν και περάσουν έτσι στους αρνητικούς αριθμούς…\nΗ Παιδεία είναι το κλειδί! Η Ελλάδα έχει περάσει και χειρότερες μέρες από τις σημερινές. Μπόρεσε, όμως, να βρει τον δρόμο της. Επειδή οι άνθρωποι είχαν θέληση για ζωή και δεν ξεχνούσαν τις ρίζες τους. Δεν πρόκειται να ξεχάσω μία επιγραφή σε ένα σπίτι στο Λεβίδι Αρκαδίας, που χρονολογείται από το 1920: «Σήμερα εμού, αύριο ετέρου, ουδέποτε τινός». Με τι ασχολιόντουσαν αυτοί οι «χωριάτες» πριν 100 χρόνια! «Σαν δεν ντρεπόμαστε», έγραψε κάποιος στον τοίχο.\nFacebook,Google,Greece,πολιτική,ΑΝΑΔΗΜΟΣΙΕΥΣΕΙΣ,ΑΠΟΨΕΙΣ,Αναδημοσιεύσεις,ΕΠΙΚΑΙΡΟΤΗΤΑ,Η ΕΠΟΜΕΝΗ ΜΕΡΑ,ΟΙΚΟΝΟΜΙΑ,ΠΟΛΙΤΙΚΗ,SOCIAL NETWORKS,Twitter\nΠροηγούμενο «Στις μέρες μας ο Γρηγόρης Λαμπράκης έγινε τραγικά επίκαιρος»\nΕπόμενη Η Παρέμβαση του Σερ Β. Μαρκεζίνη στο ΔΙ.Ε.ΣΥ: Είναι αναστρέψιμη η παρακμή της Ελλάδας;


6x08 - No One\nΘέμα: 6x08 - No One Τρι Ιουν 14, 2016 11:38 am\nΘέμα: Απ: 6x08 - No One Τρι Ιουν 14, 2016 12:15 pm\nΡε συ Σιλβ\nΕφτασες στο σημειο να γραφεις πιο μικρους σχολιασμους και απο την Τερψη\nΘέμα: Απ: 6x08 - No One Τρι Ιουν 14, 2016 2:22 pm\nΕίμαι εν ώρα εργασίας, ντροπή\n~Αν κρίνω από το trailer του επόμενου, το 9 προβλέπεται πολύ δυνατό!\nΘέμα: Απ: 6x08 - No One Τρι Ιουν 14, 2016 2:36 pm\nΤο εχουν σαν παραδοση σε αυτη την σειρα το 9ο να ειναι παντα δυνατο. Η τουλαχιστον αυτο να προσπαθουν να κανουν απο οσο θυμαμαι απο οταν εβλεπα την σειρα τουλαχιστον.\nΘέμα: Απ: 6x08 - No One Τρι Ιουν 14, 2016 2:44 pm\nΗ τουλαχιστον αυτο να προσπαθουν να κανουν\nΘέμα: Απ: 6x08 - No One Τρι Ιουν 14, 2016 5:00 pm\nΤο 9ο θα γαμησει.\nΕπιτελους η Αρια γυριζει σπιτι!\nΘέμα: Απ: 6x08 - No One Πεμ Σεπ 01, 2016 11:09 pm\nΔε λεω,μπραβο στο κοριτσι που αποφασισε οτι γυρναει σπιτι.Αλλα...σοβαρα τωρα,τοσο κακο για το (σχεδον) τιποτα? Ενταξει,απο ο,τι φανηκε στο τελευταιο επεισοδιο\nοχι ακριβως τιποτα\nΗταν ομως πολυ anticlimactic αυτο το στορι. Και μας αφησαν με ενα σωρο αποριες για τους faceless men που εμενα προσωπικα με ενδιεφερε να απαντηθουν.Ειναι απλα μια glorified βερσιον πληρωμενων δολοφονων? Ποσο ρολο παιζει η θρησκευτικη χροια? Τον αυθεντικο Τζακεν θα τον ξαναδουμε ποτε?Γιατι εχω σοβαρες αμφιβολιες οτι αυτος ηταν ο ιδιος. Δε θα κυνηγησουν την Αρια που τους εγκατελειψε? Αυτος δε φανηκε θυμωμενος μαζι της,αλλα ειναι παραξενο( τον ειχε νευριασει η αλλη που ειχε ανοιξει βεντετα με την Αρια φαινεται ) Παρεπιπτοντως λυπηθηκα φοβερα για την ηθοποιο,ηταν τοσο καλουλα ως χαρακτηρας και χαρισματικη παρουσια η ηθοποιος(που επαιζε την ηθοποιο )\nΚι ακομη,ενα προβλημα που ειχα γενικοτερα με τη σειρα φετος,οσο κι αν τα περισσοτερα επεισοδια μου αρεσαν πολυ: γυριζει πολυ προς Χολυγουντ. Εν προκειμενω οι σκηνες καταδιωξης με τη Αρια με την πληγη στην κοιλια. Ε ενταξει.Γενικοτερα ειναι ολα πιο in your face φετος,νομιζω εχει να κανει με το οτι οσες ιστοριες δεν τους βγαινουν τις μαζευουν,αλλα ενω αρκετος κοσμος το ζητουσε αυτο,νομιζω οτι αφαιρει ενα μερος της μαγειας της σειρας.\nΠαρ'ολα αυτα ου αρεσε το επεισοδιο σαν συνολο.


ΠΑΟΚ: Οι πιθανοί αντίπαλοι στον 3ο προκριματικό γύρο του Champions League - OΛΑ ΘΕΣΣΑΛΟΝΙΚΗ !!! ΠΑΟΚ: Οι πιθανοί αντίπαλοι στον 3ο προκριματικό γύρο του Champions League | OΛΑ ΘΕΣΣΑΛΟΝΙΚΗ !!!\nΠΑΟΚ: Οι πιθανοί αντίπαλοι στον 3ο προκριματικό γύρο του Champions League\nΟ ΠΑΟΚ προκρίθηκε και τώρα θα περιμένει την επόμενη κλήρωση για να μάθει τον αντίπαλό του.\nΟ ΠΑΟΚ στις 31 Αυγούστου θα μάθει τον αντίπαλό του για τον 3ο προκριματικό γύρο. Και ουσιαστικά δεν θα περιμένει και την κλήρωση για τα play off του Champions League (μία μέρα μετά την 1η Σεπτεμβρίου). Οπως είχαμε γράψει θα έχουμε ορισμό στα play off μιας και θα υπάρχει η Κράσνονταρ και η Ντιναμό Κιέβου όπου δεν μπορούν ν' αγωνιστούν μεταξύ τους.\nΤα ματς για τον 3ο προκριματικό γύρο του Champions League είναι προγραμματισμένα για τις 15 και 16 Σεπτεμβρίου. Οπως και στον 2ο προκριματικό έτσι και στον 3ο τα ματς είναι μονά και η έδρα θα κριθεί από την κλήρωση.\nOΛΑ ΘΕΣΣΑΛΟΝΙΚΗ !!!: ΠΑΟΚ: Οι πιθανοί αντίπαλοι στον 3ο προκριματικό γύρο του Champions League


Πυρ ομαδόν από την αντιπολίτευση για το Freedom Pass | Libre\nΠυρ ομαδόν από…\nΟ ΣΥΡΙΖΑ στρέφεται κατά του πρωθυπουργού και σημειώνει πως «ο κ. Μητσοτάκης έχει κάνει το βίο των νέων αβίωτο, τώρα προσπαθεί να τους εξαγοράσει με 150 ευρώ. Τους αντιμετωπίζει σαν ψάρια που θα τσιμπήσουν και όχι ως πολίτες με δικαιώματα».\nΣΥΡΙΖΑ: Ο πρωθυπουργός διχάζει τους πολίτες\nΠαράλληλα, καλεί τον πρωθυπουργό «να σταματήσει να διχάζει τους πολίτες δημιουργώντας κοινωνία δύο ταχυτήτων, με προνόμια μόνο για εμβολιασμένους, την ώρα μάλιστα που με αποκλειστική ευθύνη της κυβέρνησής του, τέλος Ιουνίου αντί για 70% των πολιτών όπως υποσχόταν έχει εμβολιαστεί μόλις το 35% του πληθυσμού», αλλά και «να σταματήσει να στέλνει διαρκώς αντιφατικά μηνύματα χαλάρωσης, ζητώντας από τους πολίτες να πετάξουν τις μάσκες, την ώρα που όλοι προειδοποιούν για ραγδαία εξάπλωση της μετάλλαξης «Δέλτα».\nΚΙΝΑΛ:Ομολογία αποτυχίας η εξαγγελία Μητσοτάκη\nΑπό την πλευρά του το ΚΙΝΑΛ κάνει λόγο για ομολογία αποτυχίας και επισημαίνει πως η Νέα Δημοκρατία ακολουθεί τις πολιτικές ΣΥΡΙΖΑ με επιδόματα για τους μισούς νέους. Συγκεκριμένα αναφέρει μεταξύ άλλων πως το Freedom Pass είναι: «Ομολογία αποτυχίας αποτελεί η σημερινή εξαγγελία Μητσοτάκη. Δεν έπεισαν για τον εμβολιασμό και τώρα καταφεύγουν στους λαϊκισμούς του ΣΥΡΙΖΑ, με επιδόματα για τους μισούς νέους. Ο Γαλάζιος ΣΥΡΙΖΑ είναι εδώ».\nΚΚΕ: Επικίνδυνη η αντίληψη της κυβέρνησης\nΤο ΚΚΕ σε ανακοίνωσή του σημειώνει πως «τα ζητήματα του εμβολιασμού και γενικότερα της προστασίας της δημόσιας υγείας είναι πάρα πολύ σοβαρά, για να επιλυθούν με όρους ανταπόδοσης και με “δωράκια” στη νεολαία. Τα παραπάνω συνιστούν την πιο εκφυλισμένη εκδοχή “της ατομικής ευθύνης” και δείχνουν την επικίνδυνη αντίληψη της κυβέρνησης. Αντί να εξασφαλίσει ουσιαστική ενημέρωση του λαού, αντί να εγκαταλείψει τις παλινωδίες και τις αντιφάσεις, αντί να στηρίξει αποφασιστικά το δημόσιο σύστημα υγείας και ιδιαίτερα τις πρωτοβάθμιες υπηρεσίες, καταφεύγει σε πρακτικές που τελικά ενισχύουν τον ανορθολογισμό και υπονομεύουν την προστασία της υγείας του λαού».\nTags: αντιπολιτευση ΚΑΡΤΑ ΕΛΕΥΘΕΡΙΑΣ


ΑΡΧΙΚΗ > Γυναικεία Παπούτσια > Γόβες > καλή πωλήσεις Γυναικεία Γόβες Gino Rossi Ingrid DCG595 Y63 0071 0600 E Όμορφη και πολύχρωμη Καφέ Μαύρο\nΜοντέλο: Ingrid DCG595 Y63 0071 0600 E\nΤο μοντέλο με τα τακούνια Gino Rossi. Η γάμπα όμορφα διαμορφωμένη - δέρμα - Grain Leather. Το μοντέλο έχει το τακούνι ύψους 10 cm. Στο εσωτερικό των παπουτσιών η φόδρα: δέρμα. Την άνεση στο περπάτημα αυξάνουν οι πάτοι δέρμα. Το υλικό της σόλας είναι υλικό υψηλής ποιότητας. Χάρη στο γυναικείο στυλ με τακούνι η σιλουέτα γίνεται πιο αδύνατη.


Θάλασσα Μάνα (Γιάννης Lat Λεμπέσης)\nο τόπος σου\nεδώ ξεκινήσαμε και συ και 'γω\nχώμα και βράχια\nφύκια και άλγη\nΈχει γαλήνη εδώ\nΈχει ουσία εδώ\nΈχει σιωπή, και μια ανάμνηση πικρή\nΚαι εγώ μπορώ\nμπορώ και θέλω\nθέλω να σε συναντώ κάθε μέρα\nέχω όλα τα πλούτη του Κόσμου εδώ\nστο πέλμα σου\nστο βλέμμα σου\nΑναρτήθηκε στις Ιουνίου 21, 2022 Δεν υπάρχουν σχόλια:\nΠοίηση: Λεμπέσης Γιάννης (Lat)\nΔώδεκα μικρά ποιήματα (Δημήτριος Καραγκούνης)\nΗ πρώτη υποχρέωση υποταγή στον νόμο του Διός..\nΣτωικά αποδοχή θεσμών, ηθών και εθίμων που φρούραρχος είναι το χρέος και η ντροπή..\nΛιτός και απέριττος ο βίος..\nΠέτρες ακουμπούσε η σεμνότητα των..\nΟ Ξέρξης δεν κατάλαβε και όμως ύστερα κατάλαβε.. περίλυπος κατάλαβε…\nΟ Οδυσσέας έσκαψε λάκκο έριξε ζεστό αίμα και έστησε αυτί ..\nΟι γραίες σκάβουν λακουβάκι στέλνουν και λαβαίνουν προσταγή..\nΑνάβουν κεριά και φεύγουν σούρουπο να ψωμώσουν ζωντανούς..\nΗ χρεία ανίκητος..\nΣτο βασίλειο του τα πλούτη σίδηρος\nΜε στανιό ξεγέλασμα έδεσε την κόρη\nΑναμάλλιασε και γέννησε καρπό ο τόπος..\nΞεπνεμένος κούκος έπεσε στα πόδια ερωτευμένος..\nΣπλαχνίστηκε η σεμνή θεά..\nΜε ανδρική ορμή την ξεγέλασε ο πάτερ Ζευς..\nΥποτάχθηκε μα πρώτα του πήρε αιώνιους όρκους γάμου…\nΗ βασίλισσα μητέρα μας υπέταξε υποταγμένη και έφτιαξε το άγιο οχυρό του γάμου ..\nΙκετήριο ανθρώπων σε καιρούς θανατικού..\nΤο παγώνι το ρόδι και ο ταπεινός κούκος ιερά σύμβολα ένωσης..\nΑρχιστράτηγος στον πόλεμο ενάντια του πατέρα Κρόνου..\nΠολύτεκνε άρχοντα προστάτη του ψαρά του βουτηχτή του ναύτη..\nΈδωσες άδεια και οι ορεινοί άφησαν τις στάνες και έπλεξαν δίχτυα και έμαθαν τις τέχνες σου τις νερικές..\nΜοχλευτήρ υδάτων με κοντάρι τρίαιχμο γεννήτορα νησιών εσύ..\nΟ Ταύρος ο ορμητικός Το Άλογο το άγριο και το σοφό δελφίνι οι προστάτες των σφουγγαράδων μας..\nΚαλότυχων κυνηγών της άσπρης πέρλας..\nΣφάχτη του Πύθωνα! φωτοδότη μουσουργέ ..\nΜάντη, μύστη, Ανατολίτη..\nΔάφνες μασούν οι κόρες σου και\nΠροστάτη! λυράρη! βοσκών και\nΒασιλόπουλο σωστό Διός βοήθεια δρακόντων σφάχτη..\nΈλα ξανά! αιώνια αιώνιος..\nΠαναγιά υπερμάχω στρατηγέ..\nΟδηγέ του Οδυσσέα του γέρου του Μόριά και του Ιάσωνα..\nΚρυφών στρατηγημάτων δείκτη..\nΟδηγέ επανάστασης υπέταξες Έχιδνας γόνους..\nΑρχαιοτέρα του Διός πρωτόθεη!\nΙσόθεη! Ουρανία κόρη..\nΠροστάτιδα μικροπαντρεμένων κοριτσιών, παρθένων και πρωτόγεννων..\nΑγία κόρη γλυκιά θεά..\nΠεριτειχισμένος ο προστατευόμενος\nΜάνα του Έρωτα....\nΓόνιμη και καρπερή..\nΛυγερόβεργη λιόντισσα με χρυσά μήλα δείξε μας τους άξιους..\nΘυμωμένε! νευρικέ.. Λοξίας ο πατέρας σου Λοξίας και εσύ..\nΗγέτη των γαιών που θα κατακτηθούν…\nΠατέρα ηρώων σπορέα πολεμιστών…\nΑίματος και κηδειών ανθρώπων ηγέτης…\nΑλυσοδεμένος, αναγκαίος! σε υμνούμε..\nΕυλόγησε τα σιδερένια ξίφη της σφαγής..\nΒοϊδοκλέφτη σεληνιακέ! πτηνοπέδιλε, κερδέμπορα ..\nΕλληνικότερε των Ελλήνων..\nΝύχτα πετάς και ψυχές συνοδεύεις ψέλνοντας…\nΕγγονέ Άτλαντα τιτάνα προστάτη θείας Λειτουργίας….\nΒοήθεια μαθητών, διδασκάλων..\nΦωτεινή ένδειξη στο σκοτεινό μέρος..\nΑλέκτωρ πρόφτασε το πρωινό αστέρι σκότωσε το σκότος άγιε..\nΠαρθένε έφηβος κόρη..\nΛήδας μάνας ξεγεννούσα\nΤιμωρέ Ωρίωνος εγωισμού..\nΕύστροφος πεισματική φρουρός δασωμένων λόφων..\nΑμετάπειστος τιμωρέ λαγνείας..\nΠρέσβευε υπέρ ημών των αναπήρων..\nΔαμάτηρ μητέρα γη. .\nΑλογοτρόφα ψωμότρα καρπερή μητέρα, τιτανίδος κόρη..\nΣτυλοβάτη ανθρώπων τροφός πεινασμένων..\nΤιμία αρχόντισσα γης...\nΧορτασμένη των καρπών ζωντάνεμα…\nΟικόσιτων ζώων στέργεις γέννα..\nΕλέησον το βιός μάνα μυστική και κριθαροκρατούσα..\nΦλογοστεργούσα βοήθεια οίκου..\nΈγνοιες οικιακές τακτοποιούσα μυαλωμένη οίκου παραστάτη…\nΝόστου προστασία Εστία πεπλοφόρος..\nΜαυροφορεμένη Την Ολυμπία φλόγα τρέφεις..\nΚλειδούχε Λήμνου προστάτη..\nΚαβείρων ιεροφάντη …\nΈξυπνε πρωτομάστορα θεών και ανθρώπων ..\nΤης Αφροδίτης δωρούχε..\nΔάσκαλε σιδηρουργέ δίδαξων\nΑναρτήθηκε στις Ιουνίου 02, 2022 Δεν υπάρχουν σχόλια:\nΠοίηση: Καραγκούνης Δημήτριος\nΑΠΟΔΡΑΣΕΙΣ (Γιώργος Αλεξανδρής)\nΜε του Μαρτιού το καλωσόρισμα το γλυκό ,\nτο γνέψιμο το πρόσχαρο τ' Απρίλη και το γέλιο\nκαι του Μαγιού τ' αγκάλιασμα και το φιλί ,\nπήρε ο κόσμος φώτισμα και χρώμα ανατολής\nκι απόδρασε στις αναμνήσεις και τις πεθυμιές\nμέσα από του χρόνου τις πλατιές ρωγμές\nπου άνοιξε η καλότυχη αποζήτηση της φυγής,\nστης άνοιξης την ομορφιά και της ζωής.\nΜέσα από κοινές προκλήσεις και ιστορίες,\nαπό εσπέριους μύθους και δοξασίες\nκαι αλήθειες προσωπικές,θάρρητες και φοβίες\nβρήκε ο κόσμος πεποίθηση και αντοχή\nκι απόδρασε στη γνώση και την πίστη\nνα γίνει η εχέμυθη ευχή ομόδοξη φωνή,\nη σύναξη άδολη μοιρασιά κι αλληλεγγύη\nκι η πρόβλεψη βεβαιότητα και ευτυχία.\nΜε μνήμες βαθιές και άξιες παρουσίες,\nσυνάγωγη τη σκέψη σε ιδέες και πρακτικές\nκαι τους καιρούς ορίζοντες μακράς διαδρομής,\nτόλμησε ο κόσμος ανάγκες ν΄αφουγκραστεί\nκι απόδρασε στην ενόραση της δημιουργίας,\nο στοχασμός να γίνει ευδόκιμη βουλή\nη ύπαρξη, ανταύγεια θέωσης και σπονδή\nονείρων και οραμάτων, για μια αισιόδοξη αρχή.\nΑναρτήθηκε στις Μαΐου 15, 2022 Δεν υπάρχουν σχόλια:\nΠοίηση: Αλεξανδρής Γιώργος\nΧΑΛΚΗΣ* ΠΑΣΧΑ (Β.Α.)\nΑνάβει απόψε Αποσπερίτης λαμπερός\nτο αχνόθαμπο της Ιερής της Χάλκης το καντήλι\nκι ο Άρχων Μιχαήλ ο στρατηγός\nστων μυστηρίων φωταυγεί τη φλόγα απ’ το φιτίλι.\nΚι από τους τάφους πίσω του ιερού μ’ αγγελικά φτερά\nπαλιοί καθηγητές Ιεροδιδάσκαλοι ξυπνάνε\nίσκιοι που μπαίνουνε στην εκκλησία με τάξη με σειρά\nκαι στ’αναλόγιο τη Νύμφια των Παθών ακολουθία αρχινάνε.\nΣτέκονται στα στασίδια των Αγγέλων οι χοροί\nτάγματα μαθητών προαπελθόντων\nκαι όσοι οι Μεγαλοβδόμαδοι του πάλαι οι Σταυροί\nτόσες κι οι χώρες νυν των εν Κυρίω ζώντων.\nΚι αρχίζει εν τω μέσω της νυχτός\nΝυμφίου η έλευση του Εσταυρωμένου\nμωρές παρθένες θλιμμένες στέκονται εκτός\nσχοινί ανεμίζει παρακεί του κρεμασμένου.\nΚαι << η ζωή εν Τάφω >> αντηχεί\nσε έαρος το μυρωμένο τον ψυχόδακρυ αέρα\nένα αλεκτόρι φαναριώτικο ορθρινά λαλεί\nκαλώντας για μετάνοια της άρνησης τη μέρα.\nΚι η Χάλκη Σταυρωμένη Παναγιά\nτη λάμπρυνση λαών πώς την προσμένει\nσε ένα << Δεύτε λάβετε το φως >> σαν μισμαγιά*\nσε μια Αναστάσεως ημέρα ευλογημένη.\nΆγγελος στον Πασχαλισμό την οδηγεί\nμε μυστική μια προσευχή Αθωνισμένη\nκι εύχεται να ξανατρέξει των Αγγέλων νάμα η πηγή\nνα αναβλύσει πάλι η Ζωοδόχος η πηγή η αγιασμένη.\nXάλκη*= Βυζαντινό νησί των πριγκηπονήσων\nΑναρτήθηκε στις Απριλίου 22, 2022 Δεν υπάρχουν σχόλια:\nΧΙΛΙΕΣ ΜΥΡΙΕΣ ΟΥΤΟΠΙΕΣ (Ελίζα Διαμαντοπούλου)\nΣτο διάβα των ανθρώπινων αιώνων\nχίλιες μύριες ουτοπίες\nστα μεγαλόπνοα σχέδια\nστο πώς θα ζωγραφίσουν\nΣτο πέρασμά τους\nαπό ρουκέτες πολέμων\nκαι στρατευμένες ψυχές\nυπό το βάρος\nΣτον διάβα των μελλοντικών\nπου τις γέννησαν\nκαι τις έθρεψαν\nκαι θα πορευτούν\nτον δικό τους πανανθρώπινο\nτην ροή του κόσμου,\nτην σκέψη των ανθρώπων\nτον διάβα των αιώνων\nτις νεκρές ελπίδες\nτα νεκρά κορμιά\nτο νεκρό νου\nτη νεκρή ελευθερία.\nοι ουτοπίες ετούτες\nπου είναι στα σπάργανα,\nπου έχουν το τρυφερό δέρμα\nτη δύναμη των νιάτων,\nκαι την φαντασία\nοι ουτοπίες ετούτες,\nοι άπλαστες ακόμη,\nοι τόσο εύθραυστες\nνα κρατήσουν το νου διαυγή,\nτην ψυχή καθάρια\nσαν κρυστάλλινο νερό\nχίλιες μύριες πληγές\nΑναρτήθηκε στις Μαρτίου 14, 2022 Δεν υπάρχουν σχόλια:\nΠοίηση: Διαμαντοπούλου Ελίζα\nΔυο γάιδαροι μαλώνανε… (Χρίστος Σκανδάμης)\nΑχός βαρύς ακούγεται πολλά βλήματα πέφτουν\nμα μήτε σε γάμο ρίχνονται μήτε σε χαροκόπι\nΔύο γαϊδάρων γάιδαροι τουτέστιν αρχιγάιδαροι\nμαλώνουν και σκοτώνονται σε ξένο αχυρώνα\nτο ποιος θα πάρει πιο πολλά άχερα για πάρτι του\nτους άλλους αρχιγάιδαρους αφήνοντας απέξω˙\nκι αφού δεν τα κατάφεραν ήρεμα να μοιράσουν\nσυνεχίζουν την πολιτική με τα πολέμου μέσα\nμα την πληρώνουν τ’ άχυρα που τα ποδοπατούνε.\nΣαν μέσα στα πίτουρα που μας τσιμπούν οι κότες\nμοιραίοι κι άβουλοι προσμένουμε ένα θαύμα ˙\nνα πάψουνε να μας τσιμπούν και άθλια να μας λειώνουν ˙\nείτε σαν πρόβατα επί σφαγήν που δεν εβάλανε μυαλό\nψάχνουμε οι άμυαλοι ποιος είναι τάχα πιο καλός\nμαζί του για να πάμε ˙ προστάτη να τον έχουμε\nγια να τον προσκυνάμε κι ας μας ξυλοφορτώνει\nκαι μας αρμέγει αχόρταγα.\nΜα πότε οι λύκοι γίνανε προστάτες των προβάτων ;;\nΜόνο την τρίχα αλλάζουνε μα όχι και τη γνώμη.\nΚαιρός να εγερθούμε, καιρός να ενωθούμε\nόλοι μαζί να πνίξουμε γάιδαρους κι αρχιγάιδαρους,\nλύκαρους και λυκάκια που βρίσκονται τριγύρω μας ,\nμέσα τον αχυρώνα μας και κάθονται στο σβέρκο μας.\nΑρχές του Γδάρτη και Παλουκοκάφτη 2022\nΑναρτήθηκε στις Μαρτίου 07, 2022 Δεν υπάρχουν σχόλια:\nΠοίηση: Σκανδάμης Χρίστος\n1974 (Δημήτρης Α. Δημητριάδης)\nΕίμαι στα δεκαπέντε τώρα\nαπλωμένος στο δωμάτιο\nστα φυλλώματα του χίλια εννιακόσια εβδομήντα τέσσερα\nτίγκα οι τοίχοι με αφίσσες που τις έχω και μπλουζάκια\nπλάι μου η κιθάρα\nένα περιστέρι πάνω στην κιθάρα\nγύρω απ’ το περιστέρι οι λέξεις Woodstok/Victory Peace & Music\nτέσσερις λέξεις που σημαίνουν μακριά μαλλιά σαν του Σαντάνα\nπου σημαίνουν αμπέχονο\nκαι μεθυσμένη Χάρλεϋ\nκι Άντζελα Νταίηβις\nμε το μαλλί αφάνα\nκαι την αγέρωχη στάση της\nμε το ένα πόδι απλωμένο\nκαι το άλλο κεκαμένο στο γόνατο\nκι ας μην ξέρω ποια\nκαι τι ακριβώς είναι η Άντζελα Νταίηβις\nκι ας είναι να περάσουν τρία ολόκληρα χρόνια\nκαι να γίνω δεκαοκτώ\nγια να μάθω ποια και τι ακριβώς είναι.\nΚι είμαι στα δεκαπέντε τώρα\nαργεί πολύ η ταραχή\nείναι ήπιο το κόλπο ακόμα\nείναι αφίσσες στο δωμάτιο\nγραφειάκι με βιβλία σχολικά\nτο Λάθος του Σαμαράκη\nκι ο Μπάλος του Σαββόπουλου\nτο Βιετνάμ της Φαλάτσι σε Βίπερ περιπτέρου\nΔράση και Φαντάζιο\nένα ταξίδι τρελό\nμε μουσικές και Χίπηδες\nπάνω σε Ντεσεβώ και Σκαραβαίους.\nΚι είμαι στα χίλια εννιακόσια εβδομήντα τέσσερα\nλαχταρώντας να διαλέγω τα ρούχα μου\nτις ώρες έγερσης και κατάκλισης\nτη χρήση των πτώσεων της γενικής σε «-ης»\nκαι της γενικής σε «-εως»\nλαχταρώντας να πιω κονιάκ\nνα καπνίσω σε σκοτεινά κατώφλια\nν’ ακούσω τον άνεμο των γεγονότων\nμην κάνοντας τίποτα\nτον παραμικρό κόπο να σκεφτώ\nνα μου περάσει η ιδέα\nθα είμαι σαράντα τέσσερα\nΑναρτήθηκε στις Φεβρουαρίου 28, 2022 Δεν υπάρχουν σχόλια:\nΠοίηση: Δημητριάδης Α. Δημήτρης\nΑλήθειες (Γιώργος Αλεξανδρής)\nΚι εμείς στενέψαμε τις μέρες μας σε άκρες και περιθώρια,\nμακρύναμε τις νύχτες μας στη σιωπή του μοναχισμού,\nαφουγκραστήκαμε τις εκκλήσεις,κοιταχτήκαμε στις συστάσεις\nκι αποδεχτήκαμε με θεωρίες,αφορισμούς και δοκιμασίες\nτην άσπονδη καθημερινότητα της αναγκαστικής καταφυγής\nπότε με την υποψία και το βόλεμα των δόκιμων συσπειρώσεων\nκαι πότε με τη σιγουριά και το φόβο των στοχαστικών ακροβολισμών.\nΑριθμήσαμε ιστορικές περγαμηνές,παραδόσεις και γεγονότα,\nπροβληθήκαμε ως της συνέχειας εχέφρονες ευαγγελιστές,\nπροστρέξαμε ευσύνοπτοι μάρτυρες της αρετής και της προοπτικής\nκαι πιστώσαμε την αλήθεια, συνείδηση,συνέπεια κι ευθύνη.\nΚι εκείνοι αναμετρήθηκαν παράμερα με ιδέες και δοξασίες,\nμονολόγησαν αυτάρεσκα στη διαφορά και τη γνώση,\nπαλινδρόμησαν σε ίδιες πρακτικές και ξένες εμπειρίες\nκι ανασυντάχθηκαν αυτόκλητοι κι αυτόνομοι μπροστάρηδες,\nενάντια στην ομαδική συμμόρφωση και την υποταγή,\nμακριά από ύποπτα κελεύσματα και τη δόλια προτροπή,\nμ' επίγνωση αυθόρμητης συμπεριφοράς και λόγου επιρροή.\nΜονοδρόμησαν στην εξαίρεση και την επιθετική προβολή\nανδρώθηκαν στην άρνηση ,το πείσμα και την ανυπακοή,\nαυτομόλησαν στη στράτευση του επίδοξου οραματιστή\nκαι έχρισαν την αντίπραξη αλήθεια και σύληση υπαρξιακή.\nΑλήθειες ο ισχυρισμός, η αντίθεση, το δοκούν και η πλάνη.\nΠαράλληλη κι ομόσπονδη γραφή του καθενός ο χρόνος και ο χώρος\nκαι σύμπτυξη ανερμάτιστη ο λόγος ο προσωπικός κι η στάση.\nΑλήθειες η σύμπραξη και η συνοχή, η αντιδικία και η συνενοχή.\nΑναρτήθηκε στις Φεβρουαρίου 09, 2022 Δεν υπάρχουν σχόλια:\nκλαίει ο ουρανός (Θώμη Μπαλτσαβιά)\nαπό το ξημέρωμα κλαίει ο ουρανός..κλαίει ένας θεός στις παρυφές του ορίζοντα...δεκανίκια οι αγριεμένες βουνοκορφές,τόσο αφιλόξενες θωρρούν αίφνης..όλη η πλάση αγρίεψε και αγριεύει με τη σειρά της...\nεγώ..που είμαι εγώ? που με άφησες; κορμί που περιδιαβαίνει με σιγή νεκρική στα σοκάκια προσωμοίωσης ζωής...κομμάτια που θυμίζουνε μάλλον κάτι από ψυχή, διάσπαρτα στο πουθενά...σφραγισμένα με ένα όνομα-το όνομά σου...\nμια μορφή στα μάτια μου εμπρός-η μορφή σου-που πέρασε στο πάνθεον των αναμνήσεων...αποκαίδια έρωτα παρωδίας πατάω σε κάθε βήμα που σέρνω...δυο μάτια ατάραχες λίμνες, σκοτεινές, με κοιτάζουν στον καθρέφτη...χείλη σφιγμένα,ερμητικά κλειστά με πρωτόγνωρο πείσμα ενώ συγκλονίζονται από την ανάγκη να κραυγάσουν...στη θέση της άλλοτε καρδιάς ένα κουβάρι οδύνης..\nκλάψε ουρανέ να ξεπλύνω το μίασμα από πάνω μου...κλάψε θεέ να ξαναβαπτιστώ...ασφυκτιώ μέσα σε μια περιβολή με την οποία με έντυσες,ραμμένη με φαρμακωμένα νήματα...φλερτάρω με την απόλυτη απόγνωση φορώντας τη μάσκα του τρόμου για πρόσωπο...μια ανάσα έχει ξεμείνει μοναχά...έλα να την πάρεις κι αυτή...\nΑναρτήθηκε στις Ιανουαρίου 05, 2022 1 σχόλιο:\nΠοίηση: Μπαλτσαβιά Θώμη\nΑπουσία (Αλέξης Δάρας)\nΗ προετοιμασία κράτησε μέχρι την αρχή\nτης επόμενης προετοιμασίας,\nο ειρμός είχε προ πολλού τεμαχιστεί,\nμια άδεια πλατεία γεμάτη κόσμο\nαπ’ τη μια το φως αυτών που έφυγαν\nαπ’ την άλλη το φως αυτών που έρχονται\nκλεισμένος ο ήχος\nτο κοινό δε θεαματίζεται,\nκανένας δε δίνει την προσοχή του\nόχι γιατί την φυλάει\nαλλά γιατί δεν έχει.\nΑπ’ όταν άρχισαν οι νευρικές κινήσεις\nοι κρούσεις πολλαπλασιάστηκαν\nκαι οι υπήκοοι της εταιρίας\nχωρίς συμπτώματα, πλην πτώματα\nεισπνέουν ζιζανιογόνα που επικάθονται\nστη φυσαλίδα της ψυχής\nμέσα σε αφρούς λήθης\nπου σαν σύννεφο γεμίζουν το στάδιο\nαπό τον εαυτό κι από αυτό\nπου χύνεται καυτό\nστην παγωμένη ερημιά της απουσίας,\nη εξουσία αποτελείται από την απουσία μας\nκι εμείς από τη συνουσία μας,\nαπρόσκλητοι κι ανήκουστοι,\nόσο πιο ανυποψίαστοι για τη μεγαλοσύνη μας\nτόσο πιο σταθερά συγκεντρωμένοι\nσ’ ό,τι φέρει η στιγμή\nπου ο χρόνος αδυνατεί να μεταφέρει\nσ’ ένα ταξίδι έξω από το κενό μας.\nΑναρτήθηκε στις Νοεμβρίου 28, 2021 Δεν υπάρχουν σχόλια:\nΠοίηση: Δάρας Αλέξης\nΑλεξανδρής Γιώργος (14)\nΔάρας Αλέξης (18)\nΔημητριάδης Α. Δημήτρης (6)\nΔιαμαντοπούλου Ελίζα (8)\nΚαραγκούνης Δημήτριος (7)\nΛεμπέσης Γιάννης (Lat) (3)\nΜπαλτσαβιά Θώμη (3)\nΣκανδάμης Χρίστος (1)\nΣτρογγύλης Σάκης (1)


Λιβύη - Προσχέδιο συμφωνίας για την εκεχειρία – Προθεσμία ζήτησε ο Χαφτάρ - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΕΠΙΚΑΙΡΟΤΗΤΑ/Λιβύη – Προσχέδιο συμφωνίας για την εκεχειρία – Προθεσμία ζήτησε ο Χαφτάρ\nΛιβύη – Προσχέδιο συμφωνίας για την εκεχειρία – Προθεσμία ζήτησε ο Χαφτάρ\nΙωάννα Καψάλη 14/01/2020 ΕΠΙΚΑΙΡΟΤΗΤΑ, ΚΟΣΜΟΣ Αφήστε Σχόλιο\nΣτη δημοσιότητα δόθηκε το προσχέδιο της συμφωνίας για την κατάπαυση του πυρός στη Λιβύη, στο πλαίσιο των εν εξελίξει διαπραγματεύσεων μεταξύ των εμπλεκόμενων πλευρών στη Μόσχα, με τα δύο «στρατόπεδα» να βρίσκονται σε καλό δρόμο προς την επίτευξή της.\nΜεταξύ άλλων, σύμφωνα με το επίμαχο προσχέδιο, τα εμπλεκόμενα μέρη δεσμεύονται να τηρήσουν το καθεστώς της εκεχειρίας, χωρίς προϋποθέσεις. «Καλούνται να βάλουν τέλος σε όλες τις επιθετικές επιχειρήσεις και να στραφούν στην αποκλιμάκωση των στρατιωτικών επιχειρήσεων».\nΤονίζεται δε, ότι οι αντιμαχόμενες πλευρές θα καταβάλλουν προσπάθειες για τη σταθεροποίηση της κατάστασης στην Τρίπολη και τις υπόλοιπες πόλεις της αφρικανικού κράτους.\nΠροθεσμία ζήτησε ο Χαφτάρ\nΩστόσο, παρά τη σύμφωνη γνώμη της Κυβέρνησης Εθνικής Συμφιλίωσης και του Φαγέζ αλ Σάρατζ, ο στρατηγός Χαλιφά Χαφτάρ -επικεφαλής του Λιβυκού Εθνικού Στρατού (LNA)- ζήτησε προθεσμία λίγων ωρών προκειμένου να δώσει οριστική απάντηση.\nΧαρακτηριστικά, σύμφωνα με το πρακτορείο Reuters, ο υπουργός Εξωτερικών της Ρωσίας, Σεργκέι Λαβρόφ, υποστήριξε ότι «αρκετά μέρη της λιβυκής σύγκρουσης υπέγραψαν το τελικό έγγραφο, αλλά ο στρατηγός Χαφτάρ ζήτησε επιπλέον χρόνο για να εξετάσει το ζήτημα».\n«Έγινε σημαντική πρόοδος για τη διευθέτηση του λιβυκού ζητήματος, κατά τη διάρκεια των επαφών στη Μόσχα» πρόσθεσε, ενώ διαβεβαίωσε ότι Τουρκία και Ρωσία θα συνδράμουν τις αντιμαχόμενες πλευρές για την εφαρμογή της συμφωνίας.\nΣτο ίδιο μήκος κύματος και ο τούρκος υπουργός Εξωτερικών, Μεβλούτ Τσαβούσογλου, ο οποίος επιβεβαίωσε ότι ο Χαφτάρ ζήτησε προθεσμία έως το πρωί της Τρίτης.\n«Ελπίζουμε ότι Χαφτάρ και Σάρατζ θα τηρήσουν τις δεσμεύσεις της εκεχειρίας, προλειαίνοντας το έδαφος για την πολιτική διαδικασία» έσπευσε να προσθέσει η Άγκυρα.\nΕρντογάν: «Προσπαθούμε ώστε η κατάπαυση του πυρός να καταστεί μόνιμη»\nΟι συνομιλίες ανάμεσα στα εμπόλεμα μέρη προχωρούν θετικά, δήλωσε νωρίτερα από την πλευρά του ο τούρκος πρόεδρος Ταγίπ Ερντογάν, προσθέτοντας πως η Άγκυρα εργάζεται για να εξασφαλίσει πως η εκεχειρία θα γίνει μόνιμη.\nΜιλώντας δίπλα στον ιταλό πρωθυπουργό Τζουζέπε Κόντε στην Αγκυρα, ο Ερντογάν δήλωσε πως θα συμμετάσχει την Κυριακή στη σύνοδο κορυφής του Βερολίνου για να συζητήσει τις εξελίξεις στη Λιβύη μαζί με τον Κόντε και τον Βλαντίμιρ Πούτιν.\n«Αναπτύσσουμε προσπάθειες ώστε η κατάπαυση του πυρός να καταστεί μόνιμη» δήλωσε ο Ερντογάν κατά τη συνέντευξη Τύπου στην Άγκυρα με τον Κόντε, ο οποίος υπογράμμισε «την ανάγκη να μπει τέλος στην κλιμάκωση επί του πεδίου για να υπάρξει εγγύηση για μια μόνιμη κατάπαυση του πυρός».\n«Είχα πληροφορίες από τους φίλους μου πριν από λίγο ότι οι συνομιλίες συνεχίζονται προς μια θετική κατεύθυνση. Νομίζω ότι θα είναι η σωστή κίνηση αν ο ΟΗΕ καταστεί παρατηρητής για να διατηρήσει σθεναρά την ειρηνευτική διαδικασία» πρόσθεσε.\nΚόντε: Η κατάπαυση του πυρός ανοίγει το δρόμο για σημαντικές ευκαιρίες\nΑπό την πλευρά του, ο ιταλός πρωθυπουργός ανέφερε ότι η κατάπαυση του πυρός θα ανοίξει το δρόμο για σημαντικές ευκαιρίες για τη Λιβύη, ευελπιστώντας να ξεκινήσει η ειρηνευτική διαδικασία. «Συζητήσαμε την επείγουσα ανάγκη να τερματιστεί η κλιμάκωση στο έδαφος για να εξασφαλιστεί μια μόνιμη εκεχειρία» δήλωσε ο Κόντε.\n«Η κατάπαυση του πυρός θα μπορούσε να καταλήξει επισφαλής, αν δεν συμπεριληφθεί σε μια μεγαλύτερη συλλογική προσπάθεια της διεθνούς κοινότητας με στόχο τη διασφάλιση της ενότητας, της σταθερότητας, της κυριαρχίας της Λιβύης» πρόσθεσε.\nΑρνούνται να συναντηθούν Σάρατζ – Χαφτάρ\nΜε τις Ρωσία και Τουρκία να τους πιέζουν να υπογράψουν δεσμευτική συμφωνία εκεχειρίας, ανοίγοντας τον δρόμο για συμφωνία που θα σταθεροποιούσε τη βορειοαφρικανική χώρα, Χαφτάρ και Σάρατζ αναμένονταν να πραγματοποιήσουν διαπραγματεύσεις παρουσία των υπουργών Εξωτερικών και Άμυνας της Μόσχας και της Αγκυρας.\nΩστόσο, η πλευρά του Σάρατζ αρνήθηκε να συναντηθεί με τον Χαφτάρ, όπως μετέδωσε το ρωσικό πρακτορείο ειδήσεων TASS, επικαλούμενο δήλωση του προέδρου του Ανώτατου Κρατικού Συμβουλίου της Λιβύης, Χάλεντ αλ Μίσρι.\n«Αρνηθήκαμε να συναντηθούμε με τον Χαφτάρ, οι συνομιλίες στη Μόσχα διεξάγονται με τους εκπροσώπους της Ρωσίας και της Τουρκίας» φέρεται να δήλωσε στο Al Arabiya ο Χάλεντ Αλ Μίσρι.\nΣτο ίδιο ύφος απάντησαν και οι εκπρόσωποι του λιβυκού κοινοβουλίου. Οπως διεμήνυσαν, δεν προτίθενται να συναντηθούν στην Μόσχα με τον επικεφαλής της Κυβέρνησης Εθνικής Ενότητας.\n«Εκτιμούμε τη μεσολάβηση της Ρωσίας, ωστόσο δεν έχουμε καμία επιθυμία να συναντηθούμε με τον Σάρατζ» επισημαίνουν οι εκπρόσωποι του λιβυκού κοινοβουλίου.\nΔεν κάνει βήμα πίσω από την Τρίπολη ο Χαφτάρ\nΣτο μεταξύ, οι δυνάμεις που πρόσκεινται στον Χαφτάρ, με ανάρτηση στο Twitter, διεμήνυσαν ότι «είναι ακόμη παρούσες σε όλες τις θέσεις τους στην πρωτεύουσα Τρίπολη και δεν έχουν αποσυρθεί, ούτε σκοπεύουν να κάνουν ούτε βήμα πίσω».\n«Είμαστε αποφασισμένοι να απελευθερώσουμε όλο το λιβυκό έδαφος από τους παραστρατιωτικούς και τις τρομοκρατικές οργανώσεις» τόνισε ο Λιβυκός Εθνικός Στρατός.\nWe intend to liberate the entire Libyan soil from militias and terrorist groups, and we assure you that your army is present in all its locations in the capital Tripoli and has not and will not withdraw one step back.#LNA_Media_Office\nTags ΕΚΕΧΕΙΡΙΑ ΛΙΒΥΗ


Επεισόδια σε κοινή διαδήλωση «κίτρινων γιλέκων» και συνδικάτων - Με δακρυγόνα και συλλήψεις απάντησε η αστυνομία\nΕπεισόδια σε κοινή διαδήλωση «κίτρινων γιλέκων» και συνδικάτων – Με δακρυγόνα και συλλήψεις απάντησε η αστυνομία\n5-02-2019 - 20:49μμ\nΚοινή πορεία στην οποία συμμετείχαν δεκάδες χιλιάδες άνθρωποι έγινε την Τρίτη, 5 Φεβρουαρίου στην Γαλλία, μετά από κοινό καλεσμα του CGT, αλλά και με συμμετοχή για πρώτη φορά «κίτρινων γιλέκων» που μέχρι τώρα αντιμετώπιζαν με επιφύλαξη τα συνδικάτα.\nΣτο Παρίσι, χιλιάδες άνθρωποι άρχισαν νωρίς το απόγευμα να κάνουν πορεία από το Δημαρχείο προς την πλατεία Κονκόρντ. «Σήμερα είναι μια επιτυχία που καλεί για άλλες», δήλωσε εκφράζοντας ικανοποίηση ο γενικός γραμματέας της CGT Φιλίπ Μαρτινέζ, βλέποντας στο κλείσιμο του Πύργου του Άιφελ λόγω απεργίας το σύμβολο μιας επιτυχημένης ημέρας.\nΌταν η πορεία έφτασε στο Μουσείο του Λούβρου ξέσπασαν επεισόδια, όταν ομάδα διαδηλωτών πέταξε αντικείμενα κατά τους αστυνομικούς οι οποίοι απάντησαν με δακρυγόνα.\nΤα «κίτρινα γιλέκα» ξεκίνησαν τις κινητοποιήσεις τους τον Νοέμβριο του 2018 στη Γαλλία, με τις διαμαρτυρίες τους να λαμβάνουν σύντομα κλίμα γενικότερης δυσαρέσκειας, φέροντας τον Γάλλο πρόεδρο Εμανουέλ Μακρόν ενώπιον μιας σοβαρής πρόκλησης..\n— Ruptly (@Ruptly) 5 Φεβρουαρίου 2019\n? Incidents en marge de la manifestation à #Paris#GreveGenerale5fevrier #Greve5fevrier\n➡ https://t.co/oofwbdZqSy pic.twitter.com/Zb1jXHO1kn\n— RT France (@RTenfrancais) 5 Φεβρουαρίου 2019\nΣύμφωνα με ανακοίνωση του συνδικάτου «περίπου 300.000 άνθρωποι διαδήλωσαν σήμερα σε περίπου 200 πόλεις με αιτήματα μεταξύ άλλων αύξηση μισθών, φορολογική δικαιοσύνη».\nΤο συνδικάτο, που καλεί σε μια νέα μέρα κινητοποιήσεων στα μέσα Μαρτίου. Στις πορείες, τα αιτήματα ήταν πολυάριθμα: αύξηση μισθών, φορολογική δικαιοσύνη, αντίθεση στη μεταρρύθμιση του Λυκείου ή στην αύξηση των εξόδων εγγραφής των ξένων φοιτητών, δικαίωμα των πολιτών να διαδηλώνουν, υπεράσπιση του δημόσιου τομέα.


Στην κόκκινη λίστα απειλούμενων ειδών... η θαλάσσια αγελάδα! | Οικολογία - Ειδήσεις NewsIt.gr\nΣτην κόκκινη λίστα απειλούμενων ειδών... η θαλάσσια αγελάδα! SOS - Save Our Species SOS - Save Our Species Διαδώστε αυτό το άρθρο\nΠρώτη δημοσίευση: 27.05.2012 | 19:36 Η θαλάσσια αγελάδα (επιστημονική ονομασία Dugong dugon) έχει μπει στην Κόκκινη Λίστα των Απειλούμενων Ειδών. Ο πληθυσμός της έχει μειωθεί κατά 30% τις τελευταίες έξι δεκαετίες. Τον τελευταίο καιρό, μάλιστα, βρέθηκαν 200 θαλάσσιες αγελάδες στο αρχιπέλαγος Bazaruto στο Εθνικό Πάρκο Μοζαμβίκης. Ο επικεφαλής του SOS - Save Our Species, Karen Allen, δήλωσε πως θα μπορούσε να εξαφανιστεί σε 40 χρόνια η θαλάσσια αγελάδα, είτε από την αλιεία, είτε από το σκόπιμο κυνήγι. Η SOS - Save Our Species, είναι σε θέση να αναπτύξει μια αναθεωρημένη στρατηγική επιβολής του νόμου και να δημιουργήσει συστήματα που θα ενισχύσουν την προστασία του Εθνικού Πάρκου, από τα είδη που απειλούνται με εξαφάνιση στη Νότια Αφρική. Αυτό θα επιτρέψει την τακτική παρακολούθηση του Εθνικού Πάρκου και περιοχές ειδικής προστασίας.\nΤο ντιγκόνγκ ή ντουγκόνγκ (επιστημονική ονομασία Dugong dugon) είναι θαλασσινό μεγαλόσωμο θηλαστικό ζώο, που ανήκει στην τάξη των σειρήνων, ή σειρηνοειδών, ως μόνος αντιπρόσωπος της οικογένειας των ντιγκονγκιδών (ή αλικοριδών). Το ντιγκόνγκ είναι το μικρότερο της τάξης των σειρήνων, στην οποία ανήκουν και οι τριχεχίδες με τον μανάτο. Τα δύο αυτά ζώα αποκαλούνται συχνά "θαλάσσιες αγελάδες". Το όνομα ντιγκόνγκ προέρχεται από τη λέξη duyung, που σε διάλεκτο της Μαλαισίας σημαίνει "κυρά της θάλασσας" ή "γοργόνα".\nΤο ντιγκόνγκ έχει σώμα κυλινδρικό, που στο πίσω μέρος καταλήγει σε διχαλωτή και οριζοντίως πεπλατυσμένη ουρά. Το δέρμα του είναι παχύ, με διάσπαρτες τρίχες.\nΤα ενήλικα έχουν μήκος από 2,5 έως 4 μέτρα, και ζυγίζουν 200-300 κιλά.


Βέρες Γάμου Breuning από Χρυσό 034361 | Skaras Jewels\nΒέρες Γάμου Breuning από χρυσό με κωδικό 5205/5206. Η τιμή είναι ενδεικτική για ζευγάρι Νο.56 και Νο.64 σε Κ14 και οριστικοποιείται κατόπιν συνεννόησης.Όλες οι βέρες μπορούν να κατασκευαστούν σε όλα τα χρώματα και σε Κ9, Κ14 ή Κ18, με ή χωρίς διαμάντια.\nή από 169.58€/μήνα - 12 άτοκες δόσειςή από 185.00€/μήνα - 11 άτοκες δόσειςή από 203.50€/μήνα - 10 άτοκες δόσειςή από 226.11€/μήνα - 9 άτοκες δόσειςή από 254.38€/μήνα - 8 άτοκες δόσειςή από 290.71€/μήνα - 7 άτοκες δόσειςή από 339.17€/μήνα - 6 άτοκες δόσειςή από 407.00€/μήνα - 5 άτοκες δόσειςή από 508.75€/μήνα - 4 άτοκες δόσειςή από 678.33€/μήνα - 3 άτοκες δόσειςή από 1017.50€/μήνα - 2 άτοκες δόσεις\nΕίδος: Διαμάντι, Σχήμα: Round, Απόχρωση: WH (Άσπρο), Αρ. Πετρών: 1, Βάρος: 0.04 καράτια


Επιδιόρθωση: Τα Windows δεν μπορούν να εκτελέσουν τον έλεγχο δίσκου σε αυτόν τον τόμο επειδή είναι προστατευμένο από την εγγραφή\nΤο σφάλμα «Τα Windows δεν μπορούν να εκτελέσουν τον έλεγχο δίσκου σε αυτόν τον τόμο επειδή είναι προστατευμένο από την εγγραφή » προκαλείται όταν η ένταση ή η μονάδα δίσκου σας είναι κατεστραμμένη ή αποδίδεται μόνο σε ανάγνωση. Το CHKDSK είναι ένα βοηθητικό πρόγραμμα γραμμής εντολών στα Windows που σας επιτρέπει να αναζητήσετε κακούς τομείς στον τόμο σας και να επαληθεύσετε την ακεραιότητα των αρχείων συστήματος που είναι αποθηκευμένα στη μονάδα δίσκου σας. Σποραδικά, η εκτέλεση του βοηθητικού προγράμματος μπορεί να σας ζητήσει ένα σφάλμα που ορίζει ότι η μονάδα δίσκου είναι είτε κατεστραμμένη είτε προστατευμένη από την εγγραφή.\nΕάν μία από τις μονάδες δίσκου σας προστατεύεται από εγγραφή, αυτό σημαίνει ότι δεν θα μπορείτε να επεξεργαστείτε τα περιεχόμενα της μονάδας δίσκου που περιλαμβάνουν την επεξεργασία των αρχείων ή την κατάργησή τους. Με απλά λόγια, η προστασία με προστασία εγγραφής δείχνει ότι ο τόμος αποδίδεται μόνο για ανάγνωση. Ένα πρωταρχικό παράδειγμα θα ήταν η προστασία εγγραφής των μονάδων USB που, τώρα και μετά, συμβαίνει σε όλους, οπότε δεν μπορείτε να αντιγράψετε τα περιεχόμενα της μονάδας USB στον υπολογιστή ή το αντίστροφο.\nΤι προκαλεί τα Windows δεν μπορούν να εκτελέσουν έλεγχο δίσκου σε αυτόν τον τόμο, επειδή είναι σφάλμα προστασίας εγγραφής;\nΔεν θα είναι λάθος να πούμε ότι όλοι συναντούν αυτό το σφάλμα κάθε τόσο που συνήθως προκαλείται από -\nΓράψτε προστασία στη μονάδα δίσκου σας . Εάν η μονάδα δίσκου σας αποδίδεται μόνο για ανάγνωση, το σφάλμα θα εμφανιστεί φυσικά λόγω περιορισμένων αδειών.\nΚατεστραμμένη μονάδα δίσκου . Μερικές φορές, εάν η μονάδα δίσκου σας είναι κατεστραμμένη ή κατεστραμμένη λόγω κακού αρχείου συστήματος που είναι αποθηκευμένο σε αυτήν, μπορεί να προκαλέσει την εμφάνιση του σφάλματος.\nΜπορείτε να εφαρμόσετε τις παρακάτω λύσεις για να διορθώσετε το πρόβλημά σας.\nΛύση 1: Επίλυση του CHKDSK στη γραμμή εντολών\nΓια να ξεκινήσετε με κάτι εύκολο, υπήρξαν αναφορές ότι το σφάλμα επιλύθηκε χρησιμοποιώντας μια διαφορετική εντολή chkdsk. Αυτό το συμβουλεύει η ίδια η Υποστήριξη της Microsoft, επομένως, αξίζει σίγουρα να το δοκιμάσετε. Αυτό που πρέπει να κάνετε είναι:\nΑνοίξτε μια υπερυψωμένη γραμμή εντολών πατώντας Winkey + X και επιλέγοντας Γραμμή εντολών (Διαχειριστής) από τη λίστα.\nΜόλις ανοίξει, πληκτρολογήστε τα εξής:\n3. Όπου D: είναι η ελαττωματική μονάδα δίσκου, αντικαταστήστε την ανάλογα.\nΟι παράμετροι σημαίνουν τα εξής:\nΗ παράμετρος / f αναζητά τη μονάδα δίσκου σας για τυχόν σφάλματα και προσπαθεί να τα διορθώσει.\nΗ παράμετρος / r θα σαρώσει τη μονάδα δίσκου για κακούς τομείς και θα τις επιλύσει.\n/ Η παράμετρος x αποσυναρμολογεί τη μονάδα δίσκου που σημαίνει ότι εάν η μονάδα σας χρησιμοποιείται, δεν θα είναι πλέον έως ότου ολοκληρωθεί η αναζήτηση.\nΕίναι σημαντικό να σημειωθεί ότι ορισμένοι χρήστες ανέφεραν ότι το πρόβλημά τους επιμένει ακόμη και αφού το δοκιμάσουν, οπότε θα πρέπει να ακολουθήσετε τις άλλες λύσεις που αναφέρονται παρακάτω.\nΛύση 2: Τροποποιήστε το χαρακτηριστικό μέσω μητρώου\nΕάν η λύση που παρέχεται από τη Microsoft δεν λειτουργεί για εσάς, μπορείτε να προσπαθήσετε να καταργήσετε την προστασία εγγραφής χρησιμοποιώντας το μητρώο των Windows. Το μητρώο των Windows μπορεί να προκαλέσει ορισμένα κρίσιμα ζητήματα, οπότε βεβαιωθείτε ότι ακολουθείτε τα βήματα πολύ προσεκτικά. Να τι πρέπει να κάνετε:\nΠατήστε Winkey + R για να ανοίξετε το Run.\nΠληκτρολογήστε regedit .\nΜόλις ανοίξει το μητρώο των Windows, επικολλήστε τα ακόλουθα στη γραμμή διευθύνσεων / τοποθεσίας:\n4. Εκεί, κάντε διπλό κλικ στο πλήκτρο « WriteProtect » και αλλάξτε την τιμή από 1 σε 0.\nΕάν δεν μπορείτε να βρείτε το φάκελο StorageDevicePolicies στο μητρώο των Windows σας, αυτός είναι ένας εναλλακτικός τρόπος για εσάς:\nΕπικολλήστε την ακόλουθη διαδρομή στη γραμμή διευθύνσεων:\n2. Στο μεσαίο παράθυρο, κάντε δεξί κλικ και επιλέξτε Νέο> Πλήκτρο .\n3. Θα δημιουργηθεί ένας νέος φάκελος, ονομάστε τον ως " StorageDevicePolicies ". Βεβαιωθείτε ότι δεν πληκτρολογείτε σωστά το όνομα.\n4. Στη συνέχεια, επισημάνετε το φάκελο που δημιουργήσατε πρόσφατα, κάντε δεξί κλικ στο μεσαίο παράθυρο και επιλέξτε Τιμή DWORD (32-bit) .\n5. Ονομάστε το WriteProtect και ορίστε την τιμή στο 0 .\nΛύση 3: Χρήση του DiskPart\nΤο DiskPart είναι ένα βοηθητικό πρόγραμμα γραμμής εντολών που μπορείτε να χρησιμοποιήσετε για να δημιουργήσετε διαμερίσματα στη μονάδα δίσκου σας. Μπορεί επίσης να χρησιμοποιηθεί για να αλλάξει τα χαρακτηριστικά μιας μονάδας δίσκου που θα κάνουμε εδώ. Δείτε πώς να το χρησιμοποιήσετε:\nΑνοίξτε το μενού Έναρξη, πληκτρολογήστε " diskpart " και ανοίξτε το.\nΜόλις φορτωθεί το βοηθητικό πρόγραμμα, πληκτρολογήστε:\n3. Οι τόμοι στο σκληρό σας δίσκο θα εμφανίζονται, τώρα πληκτρολογήστε τα εξής:\nεπιλέξτε τόμο #\n4. Θα πρέπει να αντικαταστήσετε το # με το αλφάβητο του δίσκου σας.\n5. Μετά από αυτό, πληκτρολογήστε τα εξής:\n6. Περιμένετε να ολοκληρωθεί.\nΛύση 4: Σάρωση της μονάδας δίσκου για καταστροφή\nΈνα τελευταίο πράγμα που μπορείτε να κάνετε για να διορθώσετε αυτό το σφάλμα είναι να σαρώσετε τη μονάδα δίσκου σας για κατεστραμμένα αρχεία που είναι μια από τις ρίζες του προβλήματος. Δείτε πώς να το κάνετε:\nΑνοίξτε " Αυτός ο υπολογιστής ".\nΚάντε δεξί κλικ στην ελαττωματική μονάδα δίσκου και επιλέξτε Ιδιότητες .\nΜόλις φτάσετε εκεί, κάντε κλικ στην επιλογή « Έλεγχος ».\nΕάν σας ζητηθεί ένα παράθυρο διαλόγου UAC, επιλέξτε Ναι.\nΠεριμένετε να ολοκληρωθεί η σάρωση.


Σκυλακάκης: Στοίχημα της κυβέρνησης η πυροδότηση ενάρετου κύκλου επενδύσεων | in.gr\nTAGS: βουλήΘΕΟΔΩΡΟΣ ΣΚΥΛΑΚΑΚΗΣυφυπουργός οικονομικών\n«Η δημοσιονομική πολιτική είναι κλειδί για την επίτευξη των στόχων μας. Η Ελλάδα που παραλάβαμε από την κυβέρνηση ΣΥΡΙΖΑ έχει τις χαμηλότερες επενδύσεις και τη μεγαλύτερη ανεργία στην Ευρώπη. Επενδύει λιγότερα και διώχνει στο εξωτερικό το παραγωγικό δυναμικό της», ανέφερε ο κ. Σκυλακάκης.\n21 Ιουλίου 2019, 22:23\n«Η δημοσιονομική πολιτική είναι κλειδί για την επίτευξη των στόχων μας. Η Ελλάδα που παραλάβαμε από την κυβέρνηση ΣΥΡΙΖΑ έχει τις χαμηλότερες επενδύσεις και τη μεγαλύτερη ανεργία στην Ευρώπη. Επενδύει λιγότερα και διώχνει στο εξωτερικό το παραγωγικό δυναμικό της», ανέφερε ο κ. Σκυλακάκης και πρόσθεσε: «Το παράδοξο είναι ότι η καίρια αυτή αδυναμία είναι ταυτόχρονα και μεγάλη ευκαιρία για τη χώρα, κάτι που η προηγούμενη κυβέρνηση δεν αντιλήφθηκε με αποτέλεσμα να έχουμε πολύ χαμηλά επίπεδα επενδύσεων. Καλύπτοντας το επενδυτικό αυτό χάσμα και ανεβάζοντας τις επενδύσεις στην επόμενη τετραετία κοντά στον ευρωπαϊκό μέσο όρο, μπορούμε να αυξήσουμε σημαντικά τον ρυθμό ανάπτυξης και να πυροδοτήσουμε έναν ενάρετο οικονομικό κύκλο. Ένα κύκλο επενδύσεων, νέων θέσεων εργασίας, αυξημένων δημοσίων εσόδων που θα κατευθύνονται σε νέες μειώσεις φόρων που θα πυροδοτούν με τη σειρά τους νέες επενδύσεις».\nΟ κ. Σκυλακάκης τόνισε ακόμα ότι «πυλώνας της προσπάθειας της κυβέρνησης είναι η τήρηση των δημοσιονομικών στόχων που εκάστοτε ισχύουν» και πρόσθεσε ότι «για τον σκοπό αυτό το πρόγραμμά μας στοχεύει στη δημιουργία δημοσιονομικού χώρου όχι μόνο στο σκέλος των εσόδων αλλά και στο σκέλος των δαπανών», για να υπογραμμίσει: «Θα εξαλείψουμε καταρχήν τις πλασματικές οροφές δαπανών, που οδηγούν σε συστηματική υποεκτέλεση του προϋπολογισμού και εξαιρετικά επιζήμια για την ανάπτυξη υπερπλεονάσματα. Μόνο το 2018 στον τακτικό προϋπολογισμό είχαμε υποεκτέλεση που προσέγγισε το 1 δισ. ευρώ, κάτι που συνέβαλε άμεσα και καθοριστικά στον χαμηλότερο ρυθμό ανάπτυξης της συγκεκριμένης χρονιάς».\nΚαι κατέληξε: «Οφείλουμε να μετράμε σωστά γιατί χωρίς σωστό μέτρημα καμία πολιτική δεν αποδίδει. Οφείλουμε να σκεφτόμαστε τον άνθρωπο, γιατί αυτός είναι το μέτρο κάθε πολιτικής. Oφείλουμε να βλέπουμε μακριά, γιατί κάθε εξουσία είναι προσωρινή αλλά οι συνέπειές της στη ζωή των ανθρώπων κρατούν γενιές ολόκληρες».\n08/05/2021 | 11:07\nCulture Live Γιορτή της Μητέρας 2021: Oι πέντε καλύτερες ταινίες να δείτε μαζί με την μητέρα σας 4 λεπτά πριν\nFizz Θρίλερ με τον θάνατο γνωστής influencer – Την βρήκαν νεκρή στο δάσος μετά από 11 ημέρες αναζήτησης 11 λεπτά πριν\nΠολιτική Το μήνυμα Δένδια για την 76η επέτειο παράδοσης της ναζιστικής Γερμανίας 13 λεπτά πριν\nΚυβέρνηση Μέγαρο Μαξίμου: Πολιτική επανεκκίνηση με το βλέμμα στη μεσαία τάξη 14 λεπτά πριν\nLive in Style Emily in Paris: Οι πρώτες εικόνες από τα γυρίσματα μας κάνουν να ανυπομονούμε 14 λεπτά πριν\nΚόσμος «Χρειαζόμαστε μια ΕΕ που να μας αντιπροσωπεύει όλους» - Μήνυμα ηγετών για την Ημέρα της Ευρώπης 18 λεπτά πριν


Ιδιαίτερα Μαθήματα Δημιουργικής Γραφής για Φοιτητές Σπάτα | 🎓 instateacher.gr\nΙδιαίτερα Μαθήματα Δημιουργικής Γραφής - Πανεπιστημιακά - Σπάτα\n. Βρείτε τον ιδανικό καθηγητή Δημιουργικής Γραφής στην περιοχή Σπάτα. Δείτε το αναλυτικό βιογραφικό του (ηλικία, επίπεδο σπουδών, διδακτική & επαγγελματική εμπειρία), τις διδακτικές του μεθόδους, τις εκπαιδευτικές υπηρεσίες που προσφέρει, τη διαθεσιμότητά του, τις περιοχές που εξυπηρετεί ή εάν κάνει μάθημα online, τα δίδακτρα και τις προσφορές του. Έπειτα μπορείτε να του στείλετε μήνυμα, συμπληρώνοντας την αντίστοιχη φόρμα επικοινωνίας. Προτείνουμε να χρησιμοποιήσετε όσο το δυνατόν περισσότερα φίλτρα καθώς θα εξοικονομήσετε χρόνο και θα μπορέσετε να επιλέξετε ευκολότερα τον κατάλληλο δάσκαλο για εσάς.


Αρχηγός Πυροσβεστικής: Δεν μπορεί η φωτιά να ξεκίνησε από αμέλεια – Λόγος της Πέλλας\nHome/Ειδήσεις/Ελλάδα/Αρχηγός Πυροσβεστικής: Δεν μπορεί η φωτιά να ξεκίνησε από αμέλεια\nΑρχηγός Πυροσβεστικής: Δεν μπορεί η φωτιά να ξεκίνησε από αμέλεια\nΛόγος Πέλλας 22/05/2021\tΕλλάδα, Περιβάλλον\nΟ Αρχηγός της Πυροσβεστικής υπηρεσίας Στέφανος Κολοκούρης μιλώντας στον ΑΝΤ1 αναφέρθηκε στη φωτιά ξεκίνησε από το Σχίνο Κορινθίας και κατέκαψε περισσότερα από 55.000 στρέμματα πευκοδάσους.\n“Ήταν μια από τις μεγαλύτερες πυρκαγιές των τελευταίων 20-30 ετών σε τέτοιο μήνα, που καλά-καλά δεν έχει ξεκινήσει η αντιπυρική περίοδος. Η φωτιά ήταν σε περιοχή που ήταν εξαιρετικά δυσπρόσιτη, με πολύ δάσος, ωστόσο από την δεύτερη ημέρα καταφέραμε να την έχουμε τη πυρκαγιά σε ύφεση”, είπε ο Αρχηγός της Πυροσβεστικής.\nΣχετικά με το πώς ξέσπασε η φωτιά ο αρχηγός της Πυροσβεστικής ανέφερε ότι “το μόνο σίγουρο είναι ότι η φωτιά ξεκίνησε από καύση υπολειμμάτων καλλιεργειών… Δεν μπορεί να είναι από αμέλεια όταν ξέρεις ότι η αντιπυρική περίοδος ξεκινά την 1η Μαΐου και τελειώνει 31 Οκτωβρίου και δεν πρέπει τότε για οποιοδήποτε λόγο να χρησιμοποιείται φλόγα, επειδή μπορεί να προκληθεί πυρκαγιά”.\n“Αυτό που έπαιξε μεγάλο ρόλο ήταν η μεγάλη ισχύς των ανέμων που έφτασαν τα 8 μποφόρ με ριπές, που ανέβασαν την πυρκαγιά στο βουνό και εκεί δεν είχαν πρόσβαση οι επίγειες δυνάμεις”, είπε ο κ. Κολοκούρης, απαντώντας στην κριτική για τον αριθμό των εναέριων μέσων που υπήρχαν διαθέσιμα, συμπληρώνοντας “η πυρκαγιά ξεκίνησε νύχτα και επομένως δεν υπήρχε δυνατότητα παρέμβασης από εναέρια μέσα, αντιμετωπιζόταν από επίγειες δυνάμεις. Οι επίγειες δυνάμεις, που έφτασαν εγκαίρως, κατάφεραν να ελέγξουν το μεγαλύτερο μέρος της πυρκαγιάς, όμως από κάποιο σημείο ξέφυγε η φωτιά προς την χαράδρα, σε ένα σημείο που δεν υπήρχαν δρόμοι και θα ήταν επικίνδυνο για κάθε άνθρωπο να πλησιάσει, καθώς δεν θα είχε οδό διαφυγής σε περίπτωση αλλαγής φοράς του ανέμου”, σημείωσε ο κ. Κολοκούρης.\nΣε ότι αφορά την εικόνα στο μέτωπο με το πρώτο φως της ημέρας, είπε μεταξύ άλλων ότι “η φωτιά είναι σε ύφεση. Έχουμε ένα μέτωπο πολύ μικρό που είναι σε τρεις περιοχές, στις περιοχές Πευκενέας, Καλκάνι και Παπαγιαννέικα. Είναι κοντά στην περιοχή των Μεγάρων, όχι σε πολύ ορεινή περιοχή, είναι σε πεδινή περιοχή”, ενώ με το πρώτο φως της ημέρας ξεκίνησαν ρίψεις και από εναέρια μέσα.\nΕρωτηθείς για την απόφαση του, περί υποχρεωτικού εμβολιασμού όσων στελεχώνουν την ΕΜΑΚ, ο κ. Κολοκούρης απάντησε “έχω υπηρετήσει 19 χρόνια στην ΕΜΑΚ, εκ των οποίων τέσσερα έτη ως διοικητής και έχω βρεθεί σε πολλές περιοχές του κόσμου. Σκεφθείτε να χτυπήσει το τηλέφωνο στη μία τη νύχτα και να μου πουν ‘60 άτομα στο C-130 για την Αρμενία, διότι έχουμε ανθρώπους εγκλωβισμένους σε κτίρια από σεισμό’. Αυτήν την στιγμή δεν υπάρχει εφεδρεία στην ΕΜΑΚ, λόγω της έναρξης της αντιπυρικής περιόδου και δεν δουλεύουν εκ περιτροπής, 50%-50% τα μέλη της, για να προφυλαχθούν αυτοί κι η υπηρεσία. Τι θα κάνουμε; Δεν θα τους σώσουμε αυτούς τους ανθρώπους; Ρητορικό το ερώτημα. Αυτό λέω σε όλους ότι θα πρέπει να είναι προστατευμένα τα στελέχη της ΕΜΑΚ. Δεν νομίζω ότι θα υπάρξει θέμα επ΄ αυτού με τα στελέχη της ΕΜΑΚ, που είναι τα καλύτεροι και πιο εκπαιδευμένοι του Σώματος”.\nPrevious Άγριες Μέλισσες: Το χωριό συνταράσσεται από μια μεγάλη αποκάλυψη\nNext Κίνα: Τρεις νεκροί και 27 τραυματίες από τον σεισμό στη Γιουνάν


Δ. Κουτσούμπας: «Η αντιλαϊκή πολιτική, προαπαιτούμενο για το χρέος» | Η Εφημερίδα των Συντακτών\nΑπό την τριήμερη περιοδεία του γ.γ. της Κ.Ε. του ΚΚΕ, στην Ανατολική Μακεδονία και Θράκη\nΑΝΤΙΠΟΛΙΤΕΥΣΗ 12.06.2017, 06:30\nΔ. Κουτσούμπας: «Η αντιλαϊκή πολιτική, προαπαιτούμενο για το χρέος»\n«Τα μέτρα ήρθαν για να μείνουν και η συνέχιση και κλιμάκωση της αντιλαϊκής πολιτικής είναι το προαπαιτούμενο και για την όποια ρύθμιση του χρέους και την όποια ανάκαμψη της οικονομίας», υπογράμμισε ο γ.γ. της Κ.Ε. του ΚΚΕ Δ. Κουτσούμπας κατά την τριήμερη περιοδεία του (Παρασκευή, Σάββατο και χθες) στην Ανατολική Μακεδονία και Θράκη.\nΑναλυτικότερα, ο Δ. Κουτσούμπας την Παρασκευή μίλησε σε συγκέντρωση στην κεντρική πλατεία της Ξάνθης, το Σάββατο στο πάρκο Φαλήρου στην Καβάλα και χθες στη Χωριστή Δράμας και στην πλατεία Φάρου στην Αλεξανδρούπολη. Παράλληλα είχε συναντήσεις με τοπικούς φορείς των πόλεων που επισκέφθηκε\nΟ γ.γ. της Κ.Ε. του ΚΚΕ στις ομιλίες του αναφέρθηκε αναλυτικά στη διαπραγμάτευση για το χρέος, εν όψει του Eurogroup της 15ης Ιουνίου, τονίζοντας ότι η «καθαρή λύση» που επιδιώκει η κυβέρνηση «είναι εκείνη η λύση που δεν θα δημιουργεί ή θα επιτείνει την ανασφάλεια στους επενδυτές».\nΑρα ««καθαρή λύση» είναι ό,τι συμφέρει το κεφάλαιο και τις επενδύσεις του, ό,τι συμφέρει τους καπιταλιστές και τα κέρδη τους». Εκφράζοντας την αντίθεση του κόμματός του ότι το ζήτημα της διευθέτησης του χρέους είναι εθνικό ζήτημα ο Δ. Κουτσούμπας τόνισε: «Τα κόμματα της αστικής διαχείρισης είναι στρατευμένα στον καπιταλιστικό δρόμο ανάπτυξης, έχουν ψηφίσει το ΠΑΣΟΚ το 1ο Μνημόνιο, το ΠΑΣΟΚ με τη Ν.Δ. το 2ο, ο ΣΥΡΙΖΑ, η Ν.Δ., το ΠΑΣΟΚ, το Ποτάμι και οι ΑΝ.ΕΛΛ. το 3ο και πάει λέγοντας…\nΔιαχρονικά παρουσιάζουν ως εθνικούς τους ταξικούς στόχους της αστικής τάξης». Ταυτόχρονα δεν απέκλεισε να υπάρξει μια «συγκεκριμένη ρύθμιση για το χρέος, μέσω μιας επιμήκυνσης για παράδειγμα, με συμβιβασμό ανάμεσα στην Ε.Ε. και το ΔΝΤ» γιατί, όπως είπε, «η συζήτηση για το χρέος δεν αφορά μόνο την Ελλάδα, αφορά συνολικότερες αντιθέσεις και ανταγωνισμούς». Στη βάση αυτή αναρωτήθηκε: «Για ποιον;\nΠοιος θα ωφεληθεί από μια συμφωνία για το χρέος, από την ανάπτυξη; Θα παρθούν πίσω, δηλαδή, οι 600 μνημονιακοί νόμοι που έχουν ψηφιστεί; Μήπως δεν θα υλοποιηθούν τα βάρβαρα μέτρα που ψηφίστηκαν μόλις προχτές; Θα πάψει η επιτροπεία, που είναι υποχρεωτική για όλες τις χώρες της Ε.Ε., έχουν-δεν έχουν μνημόνια; Φυσικά και όχι».\nΑπέναντι σε αυτή την κατάσταση ο Δ. Κουτσούμπας αντέταξε την πρόταση του κόμματός του λέγοντας: «Το ΚΚΕ στρατευμένο στην υπόθεση της εργατικής τάξης θα επιμένει να προβάλλει ότι μοναδική φιλολαϊκή λύση είναι η μονομερής διαγραφή του χρέους, που μπορεί να πραγματοποιηθεί, αρκεί ο ίδιος ο λαός να αποφασίσει να πάρει στα χέρια του τα κλειδιά της οικονομίας και της εξουσίας, να συγκρουστεί με τις διεθνείς λυκοσυμμαχίες, όπως η Ε.Ε. και το ΔΝΤ».\nΑΝΤΙΠΟΛΙΤΕΥΣΗ 03.01.2017, 06:20\nΕνάντια στα νέα μέτρα μόνο με το ΚΚΕ\nΝα οργανώσει την πάλη του «στο δρόμο της ανατροπής με το ΚΚΕ», καλεί τον ελληνικό λαό το Κομμουνιστικό Κόμμα Ελλάδας, με σχόλιο του Γραφείου Τύπου της Κ.Ε. του αναφορικά με τα νέα μέτρα που ισχύουν από...\nΑΝΤΙΠΟΛΙΤΕΥΣΗ 10.04.2016, 18:13\n«Σημαία η κατά γράμμα εφαρμογή του μνημονίου»\nΣκληρή κριτική στην κυβέρνηση ΣΥΡΙΖΑ - ΑΝ.ΕΛΛ. ασκεί ο Δημήτρης Κουτσούμπας με άρθρο του σε κυριακάτικη εφημερίδα. Ο γγ του ΚΚΕ καλεί τον λαό να μην εγκλωβίζεται ανάμεσα στη «Σκύλλα και τη Χάρυβδη», ενώ...\nΑΝΤΙΠΟΛΙΤΕΥΣΗ 04.04.2016, 06:00\nΚΚΕ: Δεν θα διαλέξουμε ανάμεσα στη Σκύλλα και τη Χάρυβδη\nΔημήτρης Κουτσούμπας: «Είδατε τι έγινε με τις υποκλοπές που δημοσιεύτηκαν στα WikiLeaks ανάμεσα στους εκπροσώπους, στα κοράκια αυτά του ΔΝΤ, τον Τόμσεν και τη Βελκουλέσκου. Πρόκειται για έκφραση των αντιθέσεων...\nΑΝΤΙΠΟΛΙΤΕΥΣΗ 10.10.2015, 13:51\nΣτρέφει τα πυρά στην κυβέρνηση\nMε την ομιλία του γ.γ. της Κ.Ε. του ΚΚΕ Δημ. Κουτσούμπα ολοκληρώνονται σήμερα οι τριήμερες εκδηλώσεις του 41ου Φεστιβάλ της ΚΝΕ και του «Οδηγητή». Ο Δημ. Κουτσούμπας θα αρχίσει την ομιλία του στην κεντρική...\nΑΝΤΙΠΟΛΙΤΕΥΣΗ 26.01.2019, 15:23\nΗ αλλαγή πλεύσης του ΚΚΕ\nΑπό την άρνηση υπογραφής του κοινού ανακοινωθέντος των πολιτικών αρχηγών το 1992, βάσει του οποίου η Ελλάδα δεν δεχόταν να αναγνωρίσει το γειτονικό κράτος με όνομα που περιείχε τον όρο «Μακεδονία», στο 2011,...\nΑΝΤΙΠΟΛΙΤΕΥΣΗ 03.01.2019, 11:58\nΣκληρά λόγια Κουτσούμπα κατά της Νέας Δημοκρατίας\nΚάθετα αντίθετος στην κατάθεση πρότασης δυσπιστίας κατά της κυβέρνησης λίγους μήνες πριν από τις εκλογές δήλωσε ο γ.γ. του ΚΚΕ, ο οποίος επίσης επανέλαβε ότι το κόμμα του θα καταψηφίσει τη Συμφωνία των Πρεσπών...